
Evaluarea va avea la bază parcurgerea şi însuşirea cunoştinţelor cuprinse în această 
SINTEZĂ DE CURS. 


Definiţia psihoterapiei. 


Psihoterapia se defineşte ca ansamblul ştiinţific coerent de principii teoretice şi aplicative 
psihologice care urmăresc vindecarea sau/şi restructurarea psihicului uman. Ea se diferenţiază 
astfel de demersurile oamenilor obişnuiţi care pot şi ei încerca să diminueze suferinţa psihică 


a semenilor. 


Este vorba de vindecare în situaţia în care o persoană a trecut printr-o experienţă care a produs 
perturbare psihică semnificativă, pe termen lung sau pe termen scurt, cu efecte în sfera 
adaptării persoanei şi echilibrului său psihologic. Este vorba de restructurare atunci când se 
urmăreşte ca întreaga personalitate să dobândească un nou mod de echilibrare şi un nou mod 


de adaptare la mediu. 


Important este de reținut că psihoterapia nu vizează o schimbare a personalității (nu putem fi 
cu totul altfel în urma unei psihoterapii reuşite) ci doar o modificare a stilului de adaptare, a 
eficienţei personale. Putem face o asemănare cu piesele de lego: de-a lungul vieţii ele se 
aşează şi se combină într-un anumit mod, iar prin psihoterapie avem acces la unele dintre ele, 
poate la foarte multe, şi putem schimba doar legătura, combinaţiile, poate mai putem adăuga 
unele sau scoate altele (de exemplu adăugăm sau scoatem anumite comportamente, gânduri 
scheme etc.), dar fundamental, vom avea aceleaşi piese într-o altă dispunere, mai eficientă, 


mai confortabilă şi mai adecvată pentru persoană. 


Colegiul Psihologilor din România defineşte psihoterapia ca fiind intervenția psihologică 


realizată ştiinţific şi în spirirt umanist 


în scopul promovării sănătăţii, autocunoaşterii şi dezvoltării personale, 
în scopul modificării factorilor psihologici implicaţi în tulburările psihice, 
psihosomatice şi în tulburările somatice, 


în situaţii de risc. 


Există trei mari tipuri de psihoterapie, în funcţie de numărul persoanelor care apelează la acest 


tip de ajutor: 


a. 


b. 


individuală, atunci cand există o singură persoană pacient sau client; 
de cuplu sau de familie, atunci când un cuplu sau o familie cere o psihoterapie; 
în grup, atunci când este vorba de mai multe persoane (de regulă în jur de 12-15 


persoane). 


Toate aceste tipuri de psihoterapie urmăresc cam aceleaşi mari obiective: 


Stimularea autocunoaşterii, a sănătăţii psihice; 

Ajutarea persoanei să depăşească criza sau situaţia de risc în care se află; 

Eliminarea sau diminuarea simpotmatologiei pe care persoana o prezintă; 

Adaptarea mai bună a persoanei la mediul său; 

Modificarea unora dintre condiţiile de mediu pentru a permite o mai bună adaptare la 
acesta; 

Creşterea forţei eului şi a capacităţilor şi abilităților personale; 

Restructurarea conflictelor intrapsihice; 

Restructurarea gândurilor, opiniilor, atitudinilor față de propria persoană, creşterea 
încrederii în sine şi stabilirea unul sens mai clar al identităţii personale; 


Imbunătăţirea relaţiilor cu cei din jur. 


Relaţia psihoterapiei cu evaluarea psihologică şi cercetarea. 


Componentele unui proces terapeutic sunt: 


Psihodiagnostic şi evaluare clinică 


e  Conceptualizarea clinică 

e Relaţia psihoterapeutică 

e Intervențiile psihologice specifice tipului de psihoterapie (individuale, de cuplu, de 
familie, de grup) 


e Evaluarea rezultatelor terapiei şi a procesului terapeutic. 


Cu alte cuvinte, orice terapeut este necesar să aibă cunoştinţe solide de psihodiagnoză a 


normalităţii şi patologiei psihice, precum şi de cercetare psihologică, în special cea calitativă. 


Orientări de bază în psihoterapie. Aspecte comune şi aspecte diferite în orientările 


psihoterapeutice. 


Principalele arii sau orientări în psihoterapie sunt: 

e Orientarea dinamică - în care sunt incluse şcolile de psihoterapie care se centrează pe 
dinamica inconştient-conştient, cum sunt psihanaliza, analiza reichiană, psihoterapia 
(analiza) jungiană, etc.; 

e Orientarea umanistă — în care sunt incluse şcoli care se centrează pe valorificarea 
resurselor umane, a disponibilităţilor latente care există în fiecare om, cum ar fi terapia 
centrată pe client, terapia experienţială, terapia existenţială, etc. 

e Orientarea comportamentalistă — în care sunt incluse şcolile care se centrează pe 
procesul de învăţare, cum ar fi terapia cognitivă, terapia raţional-emotivă, terapia 


asertivă, etc.; 


Ceea ce aseamănă aceste trei mari orientări psihoterapeutice este faptul că toate vizează 
îmbunătăţirea echilibrului psihic al persoanei care apelează la psihoterapie, adapătarea sa mai 
bună la mediul în care trăieşte şi toate realizează acest lucru prin intermediul unei relaţii 


specifice stabilite între client/pacient şi psihoterapeut, numită relație psihoterapeutică. 


Indiferent însă de orientare, orice psihoterapie ar trebui să fie eficientă, să se soldeze cu 
succes. Psihoterapeuţii ştiu însă că nu întotdeauna succesul terapeutic este posibil, el fiind 


profund dependent de potenţialul de vindecare al clientului, de implicarea sa în procesul 


terapeutic. Ceea ce ţine de terapeut, pe lângă conştinţele acestuia, este abilitatea lui de a stabili 


o bună relaţie terapeutică. 


Succesul terapeutic va fi evaluat din trei perspective intreconectate între ele: 

e Din perspectiva clientului — el/ea afirmă şi chiar se simte mai bine, este mai eficient, 
mai încrezător, mai echilibrat şi mai adaptat; 

e Din perspectiva terapeutului — terapeutul evaluaează procesul terapeutic şi rezultatele 
acestuia şi constată că obiectivele au fost atinse, că între ceea ce afirmă clientul despre 
succesul terapeutic şi modul în care arată, se comportă există o coerenţă; 

e Din perspectiva altora, semnificativi pentru clienți — adică nu doar clientul şi 
terapeutul său trebuie să considere că există rezultate pozitive în urma terapiei, acest 
lucru este necesar să fie observat şi remarcat, subliniat şi de persoanele care se află în 


mediul clientului. 


Ceea ce diferenţiază însă aceste diferite arii ale psihoterapiei sunt: 


principiile teoretice pe care se fundamentează 
semnificaţia dată simptomului 

scopul, obiectiviele terapeutice stabilite 
tehnicile cu care lucrează psihoterapeutul 


caracteristicile relaţiei terapeutice 

rolul terapeutului 


Principiile teoretice pe care se fundamentează 


Orientarea dinamică — se bazează pe descoperirea forțelor inconştiente (motive, afecte, 
atitudini, conflicte), înţelegerea mecanismelor inconştiente care ar perturba echilibrul 
persoanei, urmăreşte producerea insightului, şi astfel înlăturarea simptomului şi schimbarea 
tiparului disfuncțional. Aceste mecanisme inconştiente sunt formate în mare măsură în 
copilărie şi acţionează fără ca omul să realizeze, să conştientizeze acest lucru. 

Orientarea umanistă — se bazează pe principiul valorificării disponibilităţilor umane, al 
refacerii legăturii eu-sine prin intermediul unor noi experienţe trăite care vor modifica modul 
de funcționare psihică, iar potenţialul natural de echilibrare al omului va fi activat; ele cred în 


capacitatea omului de a depăşi experienţa umană obişnuită, cea de zi cu zi, de a descoperi 


individualitatea, dar şi unitatea omului cu universul, de a depăşi limitele eului şi de a se 
contopi într-o conştiinţă universală. 

Orientarea cognitivă şi comportamentalistă — se bazează pe principiul învăţarii. Se consideră 
că o persoană care a ajuns să aibă un dezechilibru poate învăţa noi modalități de 
comportamnet sau de gândirea care să o ajute să se reechilibreze şi să fie mai eficientă, mai 
mulțumită. Presupune evidenţierea cognițiilor negative, a schemelor cognitive şi a 
disfuncțiilor cognitive şi modificarea acestora prin identificarea şi testarea ipotezelor şi 
cogniţiilor negative, dezvoltarea şi testarea unor scheme cognitive alternative mai flexibile şi 


realiste, schimbarea tiparului de gândirea sau a celui comportamental disfuncțional. 


Semnificaţia dată simptomului 


Orientarea dinamică - simptomul este văzut ca find secundar, o manifestare de suprafaţă a 
unor procese profunde, acestea fiind cele mai importante. Simptomul reprezintă o expresie a 
conflictului între cerinţele instinctuale şi cerinţele sociale, religioase, culturale, care le interzic 
(conflict intre Id si Superego mediate de Ego). Nevroza este o provocare, un impuls legat de 
necesitatea lărgirii conştiinţei personale, un semn al blocajului în procesul de maturizare şi 
individuare. 

Orientarea umanistă — simptomul reprezintă un blocaj sau pierderea legăturii cu propria 
experienţă internă, înstrăinarea eului de sine însuşi, pierderea sensului existenţei şi blocarea 
posibilităţiilor de manifestare a eului. 

Orientarea  comportamentalistă — simptomul este  constitutit din comportamente 
disfuncţionale care au fost întărite de factori de mediu. În aceste orientări, simptomul este el 
însuşi considerat ca fiind problema care trebuie eliminată, spre deosebire de orientările 


dinamice, fără a modifica structura personalităţii clientului. 


Scopul, obiectivele terapeutice stabilite 


Orientarea dinamică — scopul fundamental este rezolvarea conflictelor refulate, victoria 
egoului asupra idului, întărirea egoului. De asemenea, se urmăreşte stimularea procesului de 
individuare, ca un proces continuu, descoperirea unicității, autonomia, responsabilizarea, 


descoperirea eului individual, dar şi evoluţia transpersonală. 


Orientarea umanistă — scopul major este autorealizarea potenţialului personal, descoperirea 
autenticităţii, creativităţii, spontaneităţii, integrarea corpului cu mintea şi spiritul omului; 
depăşirea conştiinţei individuale şi contopirea cu conştiinţa universală. 

Orientarea comportamentalistă — scopul central îl reprezintă ameliorarea, înlăturarea 
simptomelor, aspectelor disfuncţionale;  decondiţionarea clientului de comportamente 


nedorite, maladaptative şi înlocuirea cu comportamente dezirabile. 


Tehnicile cu care lucrează psihoterapeutul 


Orientarea dinamică - interpretarea, asociaţiile libere, analiza de vis, analiza transferului şi a 
contratransferului, analiza şi conştientizarea rezistenţelor, catharsisul, clarificarea/insightul, 
amplificarea. 

Orientarea umanistă — provocarea unor experienţe directe prin interacţiune, dialog, tehnici 
verbale şi non-verbale, dramatizări, imaginaţie dirijată, trăiri experimentale, jocuri, meditaţie. 
Orientarea comportamentalistă — condiţionarea, desensibilizarea sistematică, întăriri pozitive 
şi negative, elaborarea unor modele comportamentale noi, relaxarea, diferenţierea emoţiilor de 


cogniţii şi de comportamente. 


Caracteristicile relaţiei terapeutice 


Orientarea dinamică — relaţia stabilită între terapeut şi cel care cere ajutorul, numit aici 
pacient, seamană cu relaţia medicala, este bazată pe un contract terapeutic. Relaţia este clară, 
pacientul fiind cel în suferinţă iar terapeutul fiind cel puternic, cunoscător care îl ajută pe 
acesta să se vindece. În psihoterapia analitică jungiană relaţia este autentică bazată pe 
empatie, conţinere, stabilitate, ea transformându-se treptat într-o relație egală, de prietenie, de 
reciprocitate. 

Orientarea umanistă — aici relaţia este egală, bazată pe o înţelegere umană. În această 
orientare, cel care apelează la psihoterapie este denumit client, tocmai pentru a se sublinia 
faptul că el apelează la un serviciu şi nu faptul că este bolnav. 

Orientarea comportamentalistă — aici relaţia este educativă, bazată pe o convenţie de 


învăţare. Se aseamănă mult cu relaţia profesor elev, sau mentor-discipol. 


Rolul terapeutului 


Orientarea dinamică — terapeutul de orientare dinamică interpretează, reflectă, este frustrant, 
nedirectiv, detaşat, neutru emoţional, dar este alături de pacient, îl acompaniază în drumul său 
interior. 

Orientarea umanistă — terapeutul îl acceptă pe client, este vorba de o acceptare mutuală; el/ea 
este permisiv(ă), gratificant(ă), pasiv(ă), nondirectiv(ă). 

Orientarea comportamentalistă — terapeutul comportamentalist este un formator (trainer), 


sfătuitor, este directiv, arată clientului ce şi cum să facă, să acţioneze, este practic, pragmatic. 


Reprezentanţi de bază ai orientărilor psihoterapeutice. 


Iată care sunt principalele forme sau şcoli de psihoterapie şi reprezentanţii lor, în cadrul celor 


trei mari orientări terapeutice (după I. Holdevici, p. 20-22, 1996): 


Orientarea dinamică: 
e Psihanaliza — S. Freud 
e Psihoterapia analitică — C. G. Jung 
e Psihologia individuală — A. Adler 
e Terapia voinţei — O. Rank 
e Terapia analitică activă — W. Stekel 
e  Psihiatria interpersonală — H. S. Sullivan 
e Psihoterapia intensivă — E. Fromm, Reichman 
e Analiza caracterologică — K. Horney 
e Analiza egoului — M. Klein 
e Şcoala de la Chicago - Alexander French 


e Psihoterapia scurtă analitică - Sifneos, Malan Bellak 


Orientarea comportamentalistă: 
e Terapia reflex condiționată - Salter 
e Terapia bazata pe teoriile învățării - Dollard 
e Psihoterapia bazată pe învățarea socială - Rotter 
e Terapia modelată — A. Bandura 
e Psihoterapia directivă - Thorne 


e Terapia rațional-emotivă - Ellis 


Terapia de confruntare şi rezolvare de probleme - Garner 
Terapia asertiv structurală - Phillips 


Terapia bazata pe constructe personale — G. Kelly 


Orientarea umanistă: 


Analiza existenţială - Binswanger 

Psihoterapia centrată pe client — C. Rogers 
Gestaltterapia — F. Perls 

Logoterapia — V. Frankl 

Terapia experiențială — C. Whitaker 

Analiza bioenergetică - Lowen 

Antrenamentul autogen - Schultz, Lute 
Meditatia transcedentală, Yoga, terapia Nirvana 
Psihoterapia Zen - Watts 

Psihoterapia psihedelică — Osmuno 


Psihoterapia transpersonală — S. Grof 


Relaţia şi alianța terapeutică. 


Relaţia terapeutică este o relaţie stabilită între două persoane, în care una cere ajutor pentru un 
simptom, un dezechilibru psihologic, o nemulţumire, o insatisfacţie, iar cealaltă dispune de 
cunoştinţele şi abilitățile ştiinţifice necesare pentru a o putea ajuta. De multe ori, mai ales în 
orientările dinamice şi cele cognitive se stabileşte un contract între aceste două persoane, un 
contract verbal prin care se stabilesc rolurile şi obiectivele fiecăreia dintre părți. Acest 
contract ajută la formarea unei alianțe terapeutice, adică a unei colaborări între client/pacient 
şi terapeutul său, în care fiecare investeşte ceea ce ştie pentru a asigura succesul terapeutic. S- 


a observat că un bun contract terapeutic, o bună alianţă este fundamentală pentru a produce 


modificările scontate în personalitatea clientului. 


Psihoterapia traumei. 


Aşa cum afirmam mai sus, unul dintre cele mai importante obiective ale psihoterapiei îl 
reprezintă scoaterea clientului din criza sau situaţia de risc în care se află. Destul de recent s-a 
conturat în psihoterapie o direcţie, numită psihotraumatologie care se ocupă cu vindecarea 
rănilor psihice, tocmai pentru că s-a observat că fiecare orientare terapeutică este limitată în 
situații de traumatizare. De aceea, voi prezenta mai jos câteva detalii referitoare la 


traumatizarea psihică şi la principiile de lucru cu persoanele traumatizate. 


Traumatizarea psihică 


Este necesar ca încă de la început şi diferențiem nişte concepte: 


e eveniment / situaţie / factor traumatic 
e traumă psihică 


e reacţie traumatică 


Această clarificare nu este uşor de realizat având în vedere faptul că numeroşi autori au dat 
diferite definiţii şi au analizat aceste concepte, fără să ajungă la multe concluzii comune. Este, 
de altfel, de aşteptat să existe dificultăţi de a obţine un consens pentru că fenomenele şi 
procesele implicate în traumatizarea psihică sunt extrem de complexe şi de greu de studiat, 
obstacolele în cercetare fiind numeroase şi variate. Voi face însă o trecere în revistă a ceea ce 


oferă literatura de specialitate pe această temă. 


De la început aş dori să precizez că dificultatea de a analiza trauma psihică a determinat unele 
concepte care, deşi utile în practica terapeutică, pot crea confuzii. Printre acestea se află chiar 
binecunoscuta tulburare de stres posttraumatic (PTSD) din Manualul Diagnostic şi Statistic al 
Asociaţiei Psihiatrice Americane (vezi tabelul 1). Apreciez, alături de autorii germani G. 
Fischer şi P. Riedesser, că prin noţiunea de sindrom de stres posttraumatic se poate crea o 
dublă confuzie: una între noţiunea de stres şi cea de traumă, iar alta între traumă şi 


evenimentul traumatizant, prin prefixul "post" din posttraumatic. 


Noţiunile de stres şi traumă deşi sunt apropiate, ar fi bine să nu fie neapărat asociate, 


deoarece în limbaj comun ele se diferențiază mult. Noţiunea de stres se referă la o manifestare 


zilnică, la reacţie a organismului, şi se asociază mai degrabă cu ideea de presiune, în timp de 


trauma este văzută ca o rană, ca o leziune sufletească şi presupune suferinţă şi boală. 


M. Golu defineşte stresul ca „stare de tensiune, încordare, disconfort determinată de agenţi 
afectogeni cu semnificaţie negativă de frustrare sau reprimare a unor motivații, de 
dificultatea sau imposibilitatea rezolvării unor probleme” (1981, p. 235-236). Bratu 
Iamandescu subliniază însă şi importanţa factorilor afectogeni cu semnificaţie pozitivă care 
pot induce stres, denumit de regulă eustres, pentru prima variantă definită de Golu 
rezervându-se termenul de disstres. Astfel, Bratu Iamandescu consideră că stresul ar 
reprezenta „un sindrom constituit de exacerbarea, dincolo de nivelul unor simple ajustări 
homeostatice, a unor reacţii psihice şi a corelatelor lor somatice (afectând cvasitotalitatea 
compartimentelor organismului) în legătură cu agresiunea externă sau internă exercitată de 
o configuraţie de factori declanşanţi (agenţi stresori, adică excitanţi psihici cu rezonanță 
afectivă majoră, pozitivă sau negativă, sau surse de suprasolicitare a proceselor cognitive 
sau volitive) ce acţionează intens, surprinzător, brusc şi/sau persistent şi având deseori un 
caracter simbolic de „ameninţare ” (percepuți sau anticipaţi ca atare de subiect)” (1993, 


p.25-26). 


Reacţia de stres este, în viziunea lui Fischer şi Riedesser "răspunsul organismului la o situaţie 
critică de suprasarcină şi la evenimente critice, neajungându-se de regulă la modificările 


calitative specifice reacției traumatice la sistemele psihice şi/sau organice" (1998, p. 43). 


Se observă că termenul de stres nu acoperă problematica rănii psihologice, adică a 
consecinţelor negative asupra personalității umane pe care le vom prezenta mai detaliat în 


următoarele pagini. 


De asemenea, cuvântul posttraumatic ar sugera că există un stres după traumă, deci, am putea 
reformula, după rană. Dar trauma presupune o desfăşurare procesuală şi nu se termină atunci 
când se finalizează un eveniment sau o situaţie traumatică, ori stresul respectiv apare uneori 


foarte mult timp după evenimentul traumatizant. 


Tabelul 1. Criterii diagnostice ale tulburării de stres posttraumatic după DSM IV: 


A. Persoana a fost expusă unui eveniment traumatic care îndeplineşte următoarele criterii: 

1. persoana a trăit, a fost martoră sau a fost confruntată cu unul sau mai multe evenimente, care cuprindeau o 
moarte de facto sau amenințarea cu moartea, o rănire gravă sau un pericol de pierdere a integrităţii corporale a 
propriei persoane sau a altora. 

2. reacţia persoanei a cuprins frica extremă, neajutorarea sau indignarea. Atenție: la copii aceasta se poate 


manifesta şi prin comportament dezorganizat sau agitat. 
B. Evenimentul traumatic a fost retrăit în mod persistent în cel puţin una din următoarele maniere: 


1. amintiri recurente sau intruzive ale evenimentului, imaginilor, gândurilor sau percepțiilor. 

Atenţie: la copiii mici pot avea loc jocuri în care se exprimă în mod repetat teme sau aspecte ale traumei. 

2. vise recurente, apăsătoare despre eveniment. 

Atenţie: la copii pot apărea vise puternic înfricoşătoare fără conținut recognoscibil. 

3. a acţiona sau a se simţi ca şi cum evenimentul traumatic s-ar întoarce (retrăirea sentimentului, evenimentului 
iluzii, halucinaţii şi episoade flash-back disociative, inclusiv cele care apar la trezire şi la intoxicații). 

Atenţie: la copiii mici poate avea loc o nouă înscenare specifică traumei. 

4. suprasolicitare psihică intensă la confruntarea cu stimuli externi sau interni cu putere de indiciu care 
simbolizează un aspect al evenimentului traumatic sau care amintesc de unele aspecte ale acestuia. 

5. reacţii somatice la confruntarea cu stimuli-indiciu interni sau externi, care simbolizează un aspect al 


evenimentului traumatic sau care amintesc de aspecte ale acestuia. 


C. Evitare persistentă a stimulilor legaţi de traumă, sau o aplatizare a reactivităţii generale (care nu a 
existat înainte de traumă). 


Există cel puţin trei din următoarele simptome: 


1. evitare conştientă a gândurilor, sentimentelor sau expresiilor verbale care sunt legate de traumă, 
evitare conştientă a activităţilor, locurilor sau oamenilor care pot trezi amintirea traumei, 


incapacitate de a-şi aminti un aspect important al traumei, 


Z: 
3: 
4. interes în mod clar diminuat sau participare diminuată la activitățile importante, 
5. sentimentul de rătăcire sau de înstrăinare de alții, 

6. îngustarea paletei afectelor (de exemplu, incapacitate de a simți afecte tandre), 

7. sentimentul unui viitor îngustat (de exemplu, nu se aşteaptă să aibă carieră, căsnicie, copii sau o viață normal 


de lungă). 


D. Simptome persistente de arousal sporit (care nu existau înainte de traumă). Apar cel puțin două din 


următoarele simptome: 


1. dificultate de a adormi sau de a menține somnul, 


2. iritabilitate sau izbucniri de mânie, 

3. dificultăţi de concentrare, 
4. stare supradimensionată de trezie (hipervigilenţă), 


5. reacţii de teamă exagerată. 


E. Tabloul trăsăturilor (simptome sub criteriul B, C sau D) durează mai mult de o lună. 


F. Tabloul tulburărilor produce într-un mod clinic semnificativ suferinţă sau jenă în funcţiile sociale, 
profesionale sau alte domenii importante. 

Acut atunci când simptomele durează mai puţin de 3 luni 

Cronic atunci când simptomele durează mai mult de 3 luni 


Cu debut insidios atunci când debutul simptomelor are loc la cel puţin 6 luni de la factorul stresant. 


Evenimentele şi situaţiile traumatice 


Evenimentele traumatice sunt definite de DSM III-R ca evenimente care se află în afara 
orizontului normal de aşteptare şi astfel reprezintă pentru aproape toţi oamenii un stres sever 
Am redat mai jos din DSM III-R scala factorilor sociali de stres la copii (vezi tabelul 2) şi la 


adulţi (vezi tabelul 3). 


Tabelul 2. Scala factorilor sociali de stres la copii şi adulţi - sursa DSM III-R 


Cod Concept Exemple de factori  stresanţi: | Circumstanţe de viaţă mai durabile 


Evenimente acute 


1 nu există factori nu există evenimente acute care să fie | nu există circumstanțe de viață mai 
stresanți în relație cu tulburarea durabile care să fie în relație cu tulburarea 
2 Uşor despărțirea de un prieten sau | aglomeraţia în condiţiile de locuit, certuri 
prietenă, schimbarea de şcoală familiale 
3 Mediu exmatriculare, naşterea unui frate sau | boala cronică şi invalidantă a unui 
a unei surori părinte, certuri constante ale părinților 
4 Sever despărțirea părinților, sarcină | părinți severi sau represivi, boala cronică 
nedorită, arest şi mortală a unui părinte, diferite internări 


în spitale şi sanatorii 


5 foarte sever abuz sexual sau maltratare corporală | moartea unui părinte abuz sexual repetat 
(extrem) sau maltratare corporală 

6 Catastrofal moartea ambilor părinţi boala cronică mortală 

0 informații insuficiente sau nici o modificare a stării 


Tabelul 3. Scala severității factorilor psihosociali de stres la adulți - sursa DSM III -R 

Cod Concept Exemple de factori  stresanţi: | Circumstanţe de viață mai 
Evenimente acute durabile 
1 nici un factor stresant | Nu există evenimente acute care să | nu există circumstanțe de viață mai 
fie în relație cu tulburarea durabile care să fie în relație cu 
tulburarea 
2 Uşor ruperea relațiilor cu un prieten sau | aglomerație în condițiile de locuit; 
prietenă; începerea sau sfârşitul | certuri familiale 
şcolii; copilul părăseşte casa 
părinților 
3 Mediu căsătorie, separarea de partener sau | probleme maritale, dificultăţi 
parteneră; pierderea locului de | financiare, certuri cu superiorii 
muncă; pensionare, avort spontan statutul de părinte unic 
4 Sever divorț, naşterea primului copil şomaj, sărăcie 
foarte sever (extrem) moartea partenerului sau partenerei, | maltratare corporală durabilă sau 
diagnosticarea unei maladii somatice | abuz sexual 
grave, starea de victimă a unei 
violențe, propria maladie cronică 
severă sau a unui copil 
6 catastrofal moartea unui copil, sinuciderea | luarea ca ostatic, prizonieratul într-un 
partenerului sau partenerei, dezastru | lagăr de concentrare 
natural 
0 informații insuficiente 
sau nici o modificare a 
stării 


Consider ca fiind traumatizante şi extrem de traumatizante doar acele evenimente care produc 


un stres sever şi catastrofal, nivelul 5 şi 6, după clasificarea dată de DSM III-R. 


Cu siguranţă însă, evenimentele traumatizante nu se produc izolat, ele putând apare simultan 


în viaţa unei persoane. Astfel, putem vorbi de monotraumatizare, când este vorba de un singur 


eveniment traumatizant şi politraumatizare, când persoana trece prin două sau mai multe 


evenimente traumatizante în acelaşi timp (de exemplu, într-un accident de maşină o femeie 


este grav rănită şi află că soţul ei nu a supravieţuit acelui accident). 

Timpul scurs între două sau mai multe evenimente traumatizante vor fi şi ele o variabilă 
importantă în analiza reacţiilor şi procesului traumatic pe care le travesearză persoana. Astfel 
se diferenţiază traumatizarea cumulativă şi traumatizarea secvenţială. Traumatizarea 
cumulativă, definită de Masud Khan (1963) se referă la o succesiune în timp de evenimente 
traumatice ale căror consecinţele rămân la un nivel profund, inconştient, slăbind forţele de 
recuperare eului. Apare o traumă severă care afectează personalitatea în întregul ei sistem. 
Traumatizarea secevnțială a fost descrisă de Keilson (1979, apud, Fischer şi Riedesser, 1998, 
p. 122) ca „politraumatizare repartizată temporal”, dar fiecare rană este redeschisă cu fiecare 


nou val de experienţe traumatice. 


Importantă este însă şi diferenţierea între evenimentul traumatizant de situația traumatizantă. 
Aceasta din urmă cuprinde şi mediul în care se află subiectul, persoana care trece prin 
evenimentul respectiv. „Într-o viziune dialectică a conceptului de situație, factorii situaţionali 
se leagă întotdeauna de subiectul care trăieşte şi acționează” (G. Fischer şi P. Riedesser, 
1998, p. 63). Persoana trăieşte o anume situaţie traumatică în particularitatea ei istorică şi 
individuală, astfel că încercările persoanei de a o depăşi sunt profund dependente de această 
experienţă individuală. Semnificaţia dată evenimentului respectiv, caracteristicile persoanei, 
momentul apariţiei evenimentului, tipul, numărul şi caracteristicile persoanelor prezente în 
timpul evenimentului vor da nuanţe aparte situaţiei traumatice cu care se confruntă persoana. 
De aceea, întotdeauna situaţiile traumatizante vor fi diferite de la individ la individ, chiar dacă 


evenimentul traumatizant va fi acelaşi. 


În aceste condiţii psihologii germani Gottfried Fischer şi Peter Riedesser vorbesc despre 
existenţa unei teme situaționale traumatice centrale care reprezintă „rezultatul interferenţei 
factorilor situaţionali subiectivi cu aşteptările subiective” (1998, p. 65). Această temă trebuie 
să fie văzută la unii indivizi în mod actual-genetic pornind de la desfăşurarea momentană a 


situaţiei, iar la alții în semnificaţia şi geneza sa pentru istoria de viaţă. 


Este foarte dificil de identificat momentul în care ia sfârşit o situaţie traumatică. Obiectiv 
vorbind, ea se termină cănd dispare ameninţarea reală, dar subiectiv, ea durează mult mai 
mult. Este mai mult decât evident că timpul singur nu poate vindeca nici o rană, cu atât mai 
mult una psihică. Dacă situaţia traumatică a fost determinată de oameni, atunci este foarte 
probabil ca situaţia traumatică să ia sfârşit atunci când se reechilibrează relaţia interumană şi 


morală prin recunoaşterea vinovăţiei şi a responsabilităţii. Pentru dizolvarea şi depăşirea 

situaţiilor traumatice „sunt importante recunoaşterile vinovăţiei, reparaţiile, dar şi cererile de 


expiere şi pedeapsă” (Fischer, Riedesser, 1998, p.70) 


Situaţiile vor fi diferenţiate din punct de vedere al potenţialului traumatogen în funcție de 


câţiva factori: 


e gradul de control pe care persoana îl mai poate avea asupra propriei persoane sau 
asupra situaţiei: într-o situaţie de violență domestică gradul de control poate fi mai 


mare decât în situaţia unui deces al partenerului; 


e gradul de imprevizibilitate: decesul brusc al personei iubite este, de regulă, mai 


traumatic decât un deces care survine după o boală îndelungată; 


e numărul persoanelor aflate în acceaşi situaţie traumatică: faptul că mai multe 
persoane sunt afectate de o calamitate naturală face ca situaţia să fie percepută uneori 
mai puţin gravă decât dacă doar un singur om ar fi în acea situaţie; apare un sentiment 


de apartenenţă la grup care se constituie într-un factor protector; 


e gradul de afectare al celor din anturaj: atunci când persoana este traumatizată şi îi 
vede şi pe cei din jur la fel de afectaţi de situaţia respectivă sentimentul de neputinţă şi 


neajutorare va fi şi mai pronunţat; 


e modul de participare în situaţie, direct sau indirect: o persoană poate fi traumatizată 
nu doar dacă trece ea printr-o situaţie traumatizantă, ci şi dacă o rudă, prieten, coleg, 
etc., va trece printr-o astfel de situaţie. În literatura de specialitate întâlnim termenul 
de rraumatizare vicariantă pentru a denumi suprasolicitarea emoţională a celor care îi 
ajută pe cei traumatizaţi, cum ar fi medici, psihologi, poliţişti, personalul de pe salvări 


sau echipe de intervenţii în caz de catastrofe, accidente. 


e relația cu persoana care induce trauma: mult mai traumatice sunt situaţiile în care 
persoana traumatizată suferă din pricina unui eveniment sau factor traumatic indus de 
o persoană cunoscută, chiar apropiată emoţional, cum ar fi un partener, părinte, copil, 


prieten etc. Aici este zdruncinat profund sentimentul de încredere în relaţii, dar şi în 

propriile capacităţi de evaluare şi înţelegere a pericolului, a propriei persoane şi a 


lumii în general. 


Ca urmare, îl putem aminti aici pe Green (1993, apud Fischer şi Riedesser, 1998), care a 


enumerat 8 factori situaționali care provoacă efecte traumatice, individual sau împreună: 


ameninţarea integrității corporale şi a vieţii 

vătămările sau rănirile corporale severe 

a fi expus unei răniri sau vătămări intenţionate 

confruntarea cu corpuri umane diforme 

pierderea violentă sau bruscă a unei persoane iubite 

observarea violenţei împortiva unei persoane iubite sau informare despre aceasta 


informarea că individul este sau a fost el însuşi expus unui stimul nociv de mediu 


po SR O Rp, N E 


vinovăția faţă de moartea sau severa vătămare a altora. 


Trauma psihică 


Când vorbim de traumă psihică, ne referim la consecinţele în plan psihic ale evenimentelor şi 
situațiilor traumatice. Este vorba de rana produsă în interiorul sistemului nostru de 
personalitate, de la cele mai superficiale nivele, la cele mai profunde. Rana este de fapt o 
pierdere, o rupere a integrităţii personalității. Consecințele pot fi extrem de dureroase şi de 
perturbatoare, dar ele vor putea constitui bazele unor transformări psihologice atât negative, 
cât şi pozitive pentru persoana care a suferit. Mă voi ocupa în această lucrare atât de efectele 


negative, cât şi, sau mai ales, de cele pozitive ale traumelor psihice. 


Pentru început am în vedere câţiva autori care consider că au contribuit la clarificarea 
termenului de traumă psihică. Aceştia sunt psihologii nemți Gottfried Fischer şi Peter 
Riedesser şi psihologul australian Francis Macnab. 

lată cum definesc G. Fischer şi P. Riedesser trauma psihică: o experienţă vitală de 
discrepanţă între factorii situaţionali ameninţători şi capacităţile individuale de 
stăpânire, care este însoţită de sentimente de neajutorare şi abandonare lipsită de 


apărare şi care duce astfel la o prăbuşire de durată a înţelegerii de sine şi de lume. 

Această definire pune accentul pe două mari elemente: situația în care se află persoana, 
situaţie ce este percepută ca amenințătoare pentru integritatea sa psihologică, iar pe de altă 
parte capacităţile de stăpânire, de a gestiona situaţia, în sensul păstrării unui anumit nivel de 
control al situaţiei cu care se confruntă subiectul. Această discrepanţă nu este una superficială, 
ci una care afectează profund modul în care omul înţelege lumea şi pe sine însuşi, în special 
prin puternicul sentiment de neputinţă, neajutorare şi lipsă de apărare care însoţeşte întreaga 


paletă a trăirilor sale. 


În lucrarea sa apărută în 2000, „Traumas of Life and Their Treatment”, Francis Macnab 
afirmă că fiecare persoană traumatizată prezintă de multe ori mai multe tipuri de traume. De 
aceea, este important să fie stabilită aşa-numita traumă centrală. Trauma centrală este acea 
traumă care afectează cel mai puternic persoana, deci rana psihologică cea mai adâncă şi mai 
perturbatoare. O dată ce trauma centrală a fost identificată, toate celelalte traume, deoarece un 
eveniment traumatizant poate atrage după sine mai multe traume, pot fi percepute şi tratate 


efectiv ca fiind secundare. 


Identificarea traumei centrale este vitală pentru o analiză contextuală şi pentru toate formele 
de psihoterapie scurtă integrativă. O dată ce persoana recunoaşte trauma centrală, ea sesizează 
elementele esenţiale ale procesului terapeutic, şi vede cum, pe măsură ce terapia asupra 


traumei centrale avansează, celelalte traume vor deveni părţi ale lucrului terapeutic. 


Iată cele şase traume centrale pe care o persoană le poate experimenta în viaţă, aşa cum au 


fost formulate ele de Francis Macnab (2000, p. 27 - 31): 


1. Amenințarea la adresa vieţii persoanei şi a pattern-urilor de trai. Unele evenimente 
traumatizante afectează modul de viaţă al persoanei mai puternic decăt altele, deşi 
toate aduc o schimbare bruscă a pattern-urilor de viaţă. Războaiele, dezastrele 
naturale, violenţa, tâlhăriile sunt în acelaşi timp ameninţări specifice, dar şi difuze la 
adresa vieţii persoanei. Simptomele, aşa cum sunt specificate ele în DSM IV, pot fi 
tratate toate, dar ele sunt secundare faţă de ameninţarea primară, deoarece efectele în 
urma acestor evenimente afectează nu doar persoanele implicate, ci şi relaţii 
interpersonale, instituţii, organizaţii ale comunității, mediul de lucru etc. Totuşi, 
trauma centrală este perceperea unei ameninţări la adresa vieţii şi la adresa integrităţii 


pattern-urilor de trai. 

2. Amenințarea integrităţii şi coerenţei eului. Apare clar în situaţii de invazie sexuală, 
viol, abuz. Se referă la întreruperea dezvoltării şi creşterii, la o discrepanţă între „cine 
sunt” şi „cine mă aştept să fiu”. De asemenea, apare în tulburarea de stres 
posttraumatic datorată torturii. Persoana a supravieţuit, dar a rămas cu lupta pentru 
recâştigarea unei coerențe de sine după umilinţă, încarcerare, tortură, şi cu 


zdruncinarea firească a mecanismelor de defensă, a rezistenţelor şi stabilității mentale. 


3. Pierderea unei relaţii semnificative. Se produce în situaţii de deces, divorţ, separare şi 
alienare. Poate apare şi în situaţiile în care un membru al familiei părăseşte casa 
familială pentru a se stabili în altă parte. Pentru unii, acesta este un fapt normal de 
viaţă, dar alţii îl percep ca pe o rupere majoră a legăturilor emoţionale. Alte relaţii se 
pot, de asemenea, modifica drastic; apar depresii, idei suicidare, comportamente 
hetero- şi auto-agresive. Relaţia se referă atât la persoane, cât şi la obiecte sau animale 


înalt semnificative pentru individ. 


4. Întreruperea funcţionării normale a persoanei. Se întâlneşte foarte des la 
supraviețuitorii accidentelor rutiere, casnice şi de muncă. Unele persoane beneficiază 
de pe urma rănilor prin compensaţii băneşti, dar pentru altele durerea şi disabilitatea 
persistentă tulbură sănătatea, fericirea şi starea de bine. Cu atât mai clar se remarcă 
această traumă la persoanele care au suferit modificări semnificative ale corpului sau 
desfigurări. Primul scop al acestor persoane este acela de a recâştiga cel puţin nivelul 
funcțional de bază, şi în cazul lor acceptanţa şi integrarea imaginii corporale schimbate 
vor fi secundare, căci nici anxietatea referitoare la imaginea corporală nu va fi 


dominantă. 


5. Pierderea viziunii asupra vieții. Apare des la refugiaţi, care au trecut prin evenimente 
traumatizante grave şi pe o perioadă mai lungă de timp. De exemplu, femeile croate şi 
bosniace care au suferit violuri multiple de grupuri de soldaţi, care au fost obligate să 
îşi privească fiicele în timp ce erau violate şi ele sau au fost martorele uciderii soților 
şi fiilor lor, fără case, bani, identitate au pierdut orice simţ al unei lumi drepte. 
Credinţa lor într-un sentiment umanitar de bază a fost devastată. Când oamenilor li se 
distruge atât de mult viziunea asupra vieţii, este de aşteptat să întâlnim la ei simptome, 


nevoi şi tulburări care reflectă dezastrul intern şi catastrofele sociale. Ei au nevoie de 

ajutor terapeutic, dar mulţi dintre ei îl vor evita sau refuza tocmai datorită incapacității 
de a mai acorda un sens experienţei lor şi de a crede într-o posibilă perspectivă 


pozitivă asupra vieţii şi lumii lor. 


6. Perturbarea expansivităţii sufletului în contextul vieţii. Se întâlneşte la persoanele 
traumatizate sever care se simt alienate de propriul sistem de credinţe, de tot ce 
credeau despre ele că sunt. Se simt depărtate de asemenea de ceea ce le aparţineau 
cândva şi privaţi de surse de suport şi inspirație. Aceste persoane pot fi cele care au 
pierdut un membru al familiei prin suicid, la cele supuse unor abuzuri fizice, sexuale, 
emoţionale grave încă din timpul copilăriei timpurii, la cei care sunt atât de devastaţi 
încât nici un ajutor nu mai pare relevant sau nu pot găsi o cale de revenire. Pentru unii 
specialişti, această traumă ar fi un semn al amintirilor reprimate, mai ales în cazurile 
unde se suspectează un eveniment traumatizant în perioada infantilităţii sau a 
copilăriei. Principalele manifestări ale acestui tip de traumă sunt pierderea simțului de 


a fi viu, de a fi mobil, expansiv, de a fi parte a lumii întregi. 


Sigur, ne putem întreba, alături de F. Macnab dacă nu cumva stabilirea acestor traume 
centrale nu reprezintă încercarea cercetătorului şi a terapeutului de a-şi controla propriile 
anxietăţi în faţa inconsistenţelor, fricilor şi destructurării cu care se prezintă persoanele 
traumatizate; sau poate încercarea terapeutului de a oferi un sistem de lucru cu povestea 
tulburătoare pe care o aude. Dincolo de aceste întrebări, cele şase traume centrale îşi găsesc 
utilitatea în procesul terapeutic prin faptul că deschid larg accesul la explorarea reflecțiilor 
şi poveştilor pe care le dezvăluie clienţii. Ele încurajează persoana să conştientizeze care 
este trauma majoră care stă în spatele naraţiunii sale, pentru ca în felul acesta să îşi 
construiască împreună cu terapeutul un plan de recuperare sau chiar îmbunătăţire a propriei 
personalităţi şi a relaţiilor cu ceilalți. Astfel, în haosul creat de evenimentul traumatizant, 
terapeutul are şansa de a încuraja contactul clientului cu propriile sale resursele personale, 
sociale şi spirituale, poate chiar cu unele care ar fi stat ascunse dacă nu ar fi existat acea 


traumă. 


Reacţiile la traumă 

Rana produsă de evenimentul traumatizant este un amestec complex de reacţii care afectează 
multe niveluri ale psihicului uman. Pentru a face o evaluare rapidă a rănii, merită analizate 


reacţiile pe cel puţin în funcţie de următorii indicatori: 


e Nivelul de funcționare (pe plan fizic, psihic, social, spiritual) 
e Viața afectivă 

e  Centrarea pe sine şi imaginea de sine 

e Viziunea asupra viitorului 


e Sentimentul de împlinire 


Aceşti indicatori vor ghida ascultarea poveştii clientului care se adresează terapeutului şi vor 
permite organizarea informaţiilor referitoare la reacțiile pe care le manifestă clientul. 
Îmbinarea informaţiilor culese prin intermediul acestor indicatori vor permite terapeutului să 
conceptualizeze cazul, adică să facă nu doar evaluarea psihologică a clientului său, ci să 
înţeleagă cum a ajuns să funcționeze şi să aibă un astfel de echilibru/dezechilibru psihic şi să 


stabilească, să construiască planul terapeutic. 


Voi prezenta mai jos câteva dintre reacţiile la traumă, în detaliu (parţial cuprinse în DSM IV), 
într-o manieră structurată, deşi aceste reacţii se îmbină într-o constelație unică fiecărei 


persoane traumatizate: 


e În sfera FIZIOLOGICĂ: amorţirea responsivităţii generale (fizică sau psihică), nivel 
de excitare foarte crescut (arousal sporit — reacții exagerate şi imediate la stimulii 
obişnuiţi), tremor, insomnie, plâns, lipsa apetitului ce duce la scăderea greutăţii 
corporale, manifestări neurovegetative: palpitaţii, tahicardie, hiperhidroză, paloare, 
scăderea sistemului imunitar (de unde frecvenţa crescută a diverselor boli); pot exista 
şi reacţii haotice, dezorganizate, catatonie, stupor, blocaje motorii, pierderea 
controlului sfincterian, etc. Din punct de vedere psihofiziologic, Wilson (1989) 
stabileşte trei faze: 1. supraexcitaţie, 2. evitare/depresie, 3. balans. „După stadiul 
actual de cercetare, în supraexcitaţie ratele substanţelor catacholaminergice, ca 
noradrenalina, serotonina sau dopamina Sunt extrem de ridicate. Acum se formează 
mai multe substanțe colinergice, cum sunt cortizolul şi acetilcolina, care pe plan 
psihic stau probabil în relaţie cu depresia şi comportamentul de evitare şi 


îngreunează în acelaşi timp percepţia sentimentelor. În stările balansate sau modulate 


20 


afectiv există, dimpotrivă, un relativ echilibru între subsistemele neuronale 
energotrope şi trofotrope. După Wilson, predominarea supraexcitaţiei sau reacției 
depresive de evitare depinde printre altele de variabilele pretraumatice de 
personalitate. Personalităţile active, dominante înclină, în cazul unei traume, mai 
degrabă către excitație printre altele cu consecinţa tulburărilor de somn, în timp ce 
personalităţile pasive, orientate către siguranţă şi dependente de autoritate, tind către 


retragere şi reacţii depresive” (Fischer, Riedesser, 2001, p. 134-135). 


În sfera EMOŢIILOR (aici sunt cele mai puternice reacţii): amorţire emoţională (care 
are ca funcţie evitarea unei inundari emoţionale căreia persoana nu i-ar putea face 
faţă), dar şi furtună emoţională: temeri, groază, diverse anxietăţi, fobii, depresie, 
disperare, lipsă de speranţă, neputinţă, neajutorare, melancolie, regret, singurătate, 
tristeţe, furie, ură, vinovăţie, dezaprobare, neîmplinire şi gol existenţial; se manifestă 
forme diverse de clivaj emoţional, dificultăți de reglare, gestionare şi control 
emoţional. Furtuna emoţională este denumită „durere emoţională” şi este percepută ca 
fiind mult mai greu de suportat, de tolerat decât cea fizică. De aceea, reabilitarea 
emoțională va fi unul dintre primele obiective în ajutorarea persoanelor traumatizante. 
Este adevărat însă că această durere are o caracteristică importantă: adezivitatea; o 
denumesc aşa deoarece persoana renunţă greu la ea, ba chiar se agaţă de ea într-o 
încercare nevrotică de a rămâne în contact cu ceea ce a pierdut. Pe de altă parte, 
durerea emoţională aduce cu ea uneori şi anumite avantaje, numite şi „beneficii 
secundare” care vor împiedica persoana să îşi restabilească controlul emoţional şi 


echilibrul psihic. 


În sfera COGNIȚIILOR: flash-back-uri, amintiri, coşmaruri - aceste intruziuni au rolul 
de a facilita integrarea traumei în structura de personalitate; apar ruminaţii, gânduri 
culpabilizatoare, catastrofizante, negative, tendinţa de a uita, de a reprima, de a nega 
pentru a nu mai simţi durerea, depersonalizare, derealizare, scindare, ideaţii suicidare. 
Apar erori de percepţie a ccea ce se întâmplă, a propriei responsabilități în situaţia 
traumatică (fie supraresponsabilizare şi autoculpabilizare, fie eliminarea oricărei 
responsabilități sau participări), atribuiri eronate de cauze şi explicaţii ale 
evenimentului traumatic. Foarte semnificativ este faptul că trauma produce o puternică 
zguduire a sistemului de valori şi de credinţe ale persoanei despre sine, alţii şi despre 


lume; ea duce la o zdruncinare durabilă a înţelegerii de sine şi a lumii, mai mult sau 

mai puţin cuprinzătoare. Este afectată imaginea şi stima de sine, precum şi capacitatea 
de a-şi imagina/proiecta vreun viitor. Sunt multe modificări în sistemul memoriei şi 
acest lucru a născut multe dezbateri în literatura de specialitate faţă de aşa-numitul 


fenomen al amintirilor false. 


e În sfera COMPORTAMENTAL Ă: persoana se poate izola sau poate deveni agresivă, 
pretențioasă, cicălitoare, haotică, poate renunţa la unele activităţi, la viaţa socială, 
poate apela la abuz de alcool, droguri, tutun sau poate să se suprasolicite profesional 
sau familial pentru a nu mai avea timp şi forță să simtă durerea. Sunt des întâlnite şi 
tentativele suicidare. Merită subliniat încă o dată aici că există tendinţa la repetiţie a 
acţiunilor care refac trauma/rana, fie la propria persoană, fie la alții (de exemplu, ciclul 
violenţei: victime ale abuzurilor vor abuza şi ele la rândul lor alte persoane, pentru a se 


descărca de efectele traumatizante). 


Toate aceste reacții se combină, se potenţează sau se inhibă reciproc, se amestecă cu factori 
protectivi sau corectori din mediu şi din personalitatea persoanei afectate. Dacă rana nu poate 
fi vindecată, atunci psihicul uman va încerca să trăiască cu rana, fără însă să o asimileze, 
integreze, şi asta dă naştere procesului traumatic. De aceea, trauma trebuie abordată şi 
înţeleasă doar în raport cu istoria de viaţă a persoanei, cu trecutul şi prezentul ei, iar procesul 
traumatic va fi necesar să fie înţeles şi din perspectiva viitorului, adică a acelor factori care 


vor interveni imediat după producerea rănii psihologice (după eveniment). 


Din punctul de vedere al lui Mardi Horowitz, psihanalist american şi unul dintre primii 
cercetători ai traumelor, consideră că reacția post-expozitorie trece prin mai multe faze; 
reacția traumatică este varianta patologică de răspuns la expunerea la evenimentul 


traumatizant, iar varianta normală este denumită stres response. 


Fazele sunt următoarele (apud Fischer şi Riedesser, 1998, p.89-90): 


e Faza expozitorie peri-traumatică — răspunsul normal este format din ţipete, teamă, 
doliu, şi reacție de mânie. Starea patologică a experienţei este desemnată ca 


inundare cu impresii copleşitoare. Persoana afectată este cuprinsă de o reacție 

nemijlocită şi se află adesea încă mult timp după aceea într-o stare de panică, 


respectiv, epuizare, care ia fiinţă din reacţiile emoţionale care escaladează. 


Faza (respectiv starea) de negare. Cei afectaţi se apără împotriva amintirilor din 
situația traumatică. Varianta patologică: comportament extrem de evitare, eventual 
susținut de folosirea de droguri şi medicamente pentru a nu fi obligat să trăiască 


durerea sufletească. 


Faza (respectiv starea) de invazie a gândurilor sau imaginilor mnezice. Varianta 


patologică: trăiri cu gânduri şi imagini mnezice ale traumei care se impun. 


Faza (respectiv starea) de perlaborare. Aici cei afectaţi se confruntă cu 


evenimentele traumatice şi cu reacţia lor personală. 


Concluzie relativă (completion). Un criteriu este capacitatea de a-şi putea reaminti 
situaţia traumatică în cele mai importante părţi ale sale, fără a se gândi compulsiv 


la acestea. 


Variantele patologice ale ultimelor două faze sunt frozen states: stări de încremenire cu 


simptome psihosomatice, ca senzaţii corporale false de diferite naturi şi pierderea speranței de 


a putea perlabora şi concluziona experienţa traumatică; mai departe, alterări de caracter ca o 


încercare de a nu mai trăi subiectiv cu experiența traumatică imposibil de stăpânit. 


Comportamentele de evitare extinse se transformă cu timpul în trăsături fobice de caracter. 


Tulburarea capacităţii de muncă şi de a iubi poate fi văzută ca un semn al alterării caracteriale 


provocată de traumă”. 


Dacă ne raportăm la evoluţia în timp a reacţiilor traumatice, putem diferenţia trei mari faze: 


Faza de şoc — care durează de la câteva ore la câteva zile. După această perioadă 
devine posibilă perceperea mai realistă a situaţiei traumatice. De regulă, apare o stare 
de amorţire, persoana fiind incapabilă să simtă ceva, atât pe plan emoţional, cât şi pe 


plan fiziologic. 

e Faza de negare — persoana nu poate crede ceea ce s-a întâmplat, deşi percepe 
evenimentul şi situaţia. Nu poate crede nici ceea ce s-a întâmplat înainte de eveniment, 
mai ales dacă atunci au existat semne că evenimentul se va produce. Se produc 
modificări ale percepției timpului, spaţiului, apar percepții noi, cum ar fi vederea în 
tunel, experienţe de derealizare şi depersonalizare, cu atât mai puternice, cu cât 
suprasarcinile sunt mai mari. 

e Faza de acțiune — poate dura până la două săptămâni, o lună. Apare ca sentiment 
predominant furia, îndreptată asupra celor din jur, inclusiv asupra celor care ajută 
persoana. Apoi se instalează o stare depresivă, în care persoana se îndoieşte de sine, de 
viitorul său, de capacitatea sa de a depăşi şi integra trauma. Se accentuează 
autoculpabilizarea sau vinovăția  supravieţuitorului (nu merita să trăiască). 
Consecințele sunt tulburările de somn, de memorie, cele emoţionale, dificultăţile de 
continuare a activităţilor obişnuite. 

e Faza de descărcare — dacă toate manifestările menţionate anterior persistă, atunci nu 
se poate ajunge la această fază, persoana având acum nevoie de ajutor profesionist. În 
acest moment, este nevoie ca subiectul să fie plasat într-un mediu liniştit, favorabil 
odihnei, relaxării şi detaşării de elemente specifice mediului traumatic. Nu întotdeauna 
este posibil însă acest lucru, ceea ce va duce la întreruperea fazei de descărcare şi deci, 
la retraumatizare. Acum intervin factorii de vulnerabilitate sau, cei protectori şi 
corectori, formaţi şi din modul de reacţie al celor din jur: aceştia pot sprijini, ajuta sau, 
dimpotrivă, să fie o povară suplimentară (nu înţeleg, judecă, acuză, sau, dimpotrivă 


suferă şi ei foarte mult). 


În urma traumei, persoana va elabora o „schemă a traumei” (Fischer şi Riedesser, 1998, p.68) 
care cuprinde schema de percepţie şi acţiune activată în momentul traumatizării. În memorie, 
experienţa traumatică se păstrează ca o acţiune incompletă, întreruptă, cu tendinţă la fugă sau 
luptă. Acest lucru se va păstra în timp, ceea ce va cere acţiuni de revenire pentru reluarea 
vechilor reacții. Aşa se explică unele reacţii ale subiecților care nu înţeleg acţiunile, de 
exemplu temerile aparent nejustificate din fobii şi atacuri de panică. Schema traumei are şi 
tendinţa la repetiție, de unde acţiunile repetate ale persoanei care caută trauma. Evident, 
modul de structurare cognitivă a traumei va fi în acord cu dezvoltarea cognitivă a persoanei de 


la momentul traumatizării. 

Pe de altă parte, fiecare persoană va încerca, în felul ei să controleze experienţa traumatică. Se 
pot naşte din aceste eforturi aşa numitele „scheme compensatorii”, cum le denumesc Fischer 
şi Riedesser. Acestea sunt modalităţi de interpretare a cauzalităţii traumei şi modalități de 
prevenire a viitoarelor cauze. De exemplu, o adolescentă violată de tânărul de care îi plăcea, 
dar pe care nu-l cunoştea, poate gândi: „dacă nu mă arătam interesată de el, atunci nu m-ar fi 
violat”. Astfel, această schemă creează imaginea unei tinere retrase, inhibate, cuminte. Aceste 
caracteristici conferă o aparentă protecție împotriva unei repetări a situaţiei traumatice, dar şi 


a unei traumatizări prin amintirea elementelor din situaţia traumatică. 


Schema traumei şi schema compensatorie vor fi pilonii procesului traumatic. Lor li se vor 
adăuga factorii corectori şi protectivi disponibili în timp şi această îmbinare va duce la modul 
în care persoana va perlabora trauma. Evident, este necesar ca acei factori protectivi şi 
corectori să fie cât mai rapid şi mai mulți disponibili, dacă se poate imediat după traumatizare, 


pentru a evita cronicizarea traume. 


Momentul intervenţiei psihoterapeutice 


Aşa cum afirmam mai sus despre traumatizarea psihică, procesul traumatic parcurge câteva 
etape care, datorită specificului lor, necesită intervenţii psihoterapeutice adecvate. Astfel, 
consider că există trei momente semnificative care vor modela diferit procesul 


psihoterapeutic: 


e înainte de producerea traumei — astfel că vom avea intervenţii preventive; 
e imediat după producerea traumei — când va fi nevoie de intervenţii în criză; 
e la o perioadă mai lungă de timp după traumatizare — când vom putea vorbi de 


psihoterapia traumei. 


Intervenţiile preventive au rolul de a împiedica sau înlătura producerea unui eveniment cu 
potenţial traumatic sau a împiedica producerea sau extinderea unei traume, în cazul apariției 
totuşi a unui astfel eveniment. Organizaţia Mondială a Sănătăţii vorbeşte despre trei tipuri de 


prevenţii, fiecare cu obiectivele ei: 

una primară: care vizează pregătirea oamenilor pentru o situaţie traumatică, cu scopul 
de a împiedica traumatizarea psihică; 

una secundară, care se suprapune cu intervenţiile în criză, urmărind să atenueze 
efectele unui eveniment care a avut loc; 


una ferțiară, care îşi propune să limiteze traumatizarea psihică ce tocmai s-a produs. 


In România, există puţine programe de prevenţie a traumatizării psihice, astfel încât există 


mult loc de exprimare şi dezvoltare pentru specialiştii din domeniu. Condiţia de bază este însă 


conştientizarea de către factorii de decizie din domeniul psihologiei clinice şi al consilierii şi 


psihoterapieie a nevoii de pregătire în aria psihotraumatologiei. Apoi, al doilea pas îl consider 


a fi elaborarea şi implementarea unor programe speciale şi coerente pentru toate categoriile de 


persoane: copii, adolescenţi, adulți, părinţi, bunici, vârstnici etc. Scopurile acestor programe 


ar putea fi: 


schimbarea mentalităţii cu privire la limitele şi resursele psihicului uman, la procesul 
traumatizării, la evenimentele traumatice şi potenţialul lor; 

antrenarea unor abilităţi cognitive, emoţionale, comportamentale, relaționale care pot 
constitui resurse comensatorii în traumatizarea psihică; 

dezvoltarea unor reţele informative şi formative la care oamenii să poată avea acces 


oricând au nevoie de răspunduri la întrebări. 


Intervenţiile în criză au loc imediat după producerea evenimentului traumatic şi îşi propun 


limitarea efectelor traumatizării psihice. Ele trebuie să aibă în vedere următoarele elemente: 


asigurarea rapidă a securităţii fizice şi a funcţionării celor traumatizaţi — asta 
presupune plasarea persoanelor cât mai departe de locul unde s-a produs traumatizarea 
şi în acelaşi timp într-un spaţiu care să faciliteze sentimentul de siguranţă fizică şi 
psihică, atât pentru persoana traumatizată, cât şi pentru cei care oferă ajutor. 

susținerea emoțională a persoanei traumatizate — ceea ce presupune comportamente 
înalt empatice, de acceptare necondiționată a efectelor traumei, în special a emoţiilor 
şi a mecanismelor de apărare care apar imediat după traumatizare şi care sunt necesare 
perlaborării traumei. De multe ori, persoana îşi face griji referitoare la reacțiile sale 
incontrolabile, ceea ce agravează traumatizarea, astfel că cei care ajută trebuie să le 


ofere acestora atât acceptare, cât şi posibilitatea unei verbalizări care facilitează 

procesul de vindecare, în special prin evitarea fie a inundării cu reacţii emoţionale, fie 
a negării rigide. 

oferirea posibilităţii de a înţelege etapele reacţiilor traumatice — asttel va fi stimulat 
procesul de vindecare prin limitarea traumei. Dacă în celelalte două elemente 
menţionate mai sus, aproape oricine poate fi o persoană de ajutor, aici este nevoie cu 
adevărat de specialişti în domeniul psihotraumatologiei deoarece este necesar a se 


deosebi reacțiile normale de cele complicate sau patologice. 


Psihoterapia traumei va urmări vindecarea rănilor psihice prin stimularea resurselor 


compensatorii, a mecanismelor de interreglare a acestora, atât de mult cât aceasta va fi 


posibilă. Ştergerea urmelor traumatizării psihice este imposibilă. Ceea ce este însă posibil este 


integrarea rănii în structura de personalitate, care să permită o bună funcţionare fizică şi 


psihică şi o bună adaptare la realitatea în care se află persoana. 


In cadrul intervențiilor asupra traumelor psihice merită însă să fie luate în calcul mai multe 


aspecte, pe care diverşi autori le-au evidențiat în lucrările lor (Fischhoff, 1975, Fisher, 


Riedesser, 1998, Macnab, 2000), şi care dau un anumit specific lor, spre deosebire de 


consiliere, dezvoltare personală sau abilitare: 


orice traumă a clientului are potenţialul de a reactiva traume similare ale 
psihoterapeutului, ceea ce se va repercuta asupra modului în care va ghida procesul 
terapeutic; de aceea, este nevoie de o analiză personală profundă şi de durată a 
terapeutului, în care acesta să îşi abordeze cât se poate de mult propria sa istorie 
traumatică. Aici putem întâlni aşa numitul „altruism” al celui care ajută, în sensul că 
cei care devin terapeuţi „dedicaţi” sunt cei care de fapt îşi repară propriile răni în stima 
de sine — aşa cum arătam şi în capitolul anterior. Problema este că mulți dintre aceştia 
devin centraţi pe sine şi foarte narcisici, ajungând astfel în câteva tipuri de situaţii: 
consideră că doar ceea ce i-a ajutat pe ei îi va ajuta şi pe cei traumatizaţi, indicându-le 
acele orientări psihoterapeutice şi tehnici care le-au fost lor de folos; ajung să nege 
efectele traumelor clienților lor deoarece nu le-au identificat încă la ei sau să agraveze 
unele efecte pentru a semăna cu cele pe care ei înşişi le-au avut; evită să analizeze şi să 
abordeze unele aspecte ale traumei clientului din cauza anxietăţii pe care o resimt; 

există o tendinţă de culpabilizare a victimei sau de salvare/justificare a agresorului, 


adică victima poate fi percepută cel puţin jumătate de vinovată ca şi agresorul sau 

clientul poate fi făcut vinovat pentru procesul de doliu complicat prin care trece, 
pentru simptomele pe care le dezvoltă, pentru ritmul lent pe care îl are în vindecare 
etc. Aici, mecanismul descris de Fischhoff şi rediscutat de Fischer şi Riedesser al 
efectului înşelător al retrospectivei este foarte important: el arată că un eveniment este 
mai plauzibil când aflăm că s-a întâmplat, chiar dacă el are loc întâmplător sau este 
extrem de puţin plauzibil. Astfel, terapeutul care cade pradă acestui fenomen, îşi 
imaginează că el ar fi putut fi mult mai prevăzător sau mai capabil, rapid sau echilibrat 
decât clientul său în situații similare. El câştigă astfel plăcere şi superioritate, 
apărându-se în acest fel de sentimentul de insecuritate şi neputinţă apărut din 
confruntarea cu traumele proprii şi cele ale clientului; 

e există o altă tendință care se referă la atitudinea de blamare a părinţilor sau, 
dimpotrivă, de salvare a imaginii acestora, foarte importantă în procesele de doliu de 
pe urma pierderii părinţilor prin deces sau divorţ. Aceste atitudini polare sunt adânc 
înrădăcinate în gândirea oamenilor, iar ele se vor reflecta în atitudinea şi modalitatea 
de analiză a traumei de pierdere a clientului. Salvarea părinţilor apare în situația în 
care terapeutul a fost format într-o educaţie familială şi/sau culturală autoritară, unde 
critica adusă părinților de către copii şi încercările lor de a se extrage din acțiunile 
traumatice parentale nu sunt subiecte de abordat şi nici atât de încurajat. Acuzarea 
părinţilor, ca tendinţă opusă, favorizează atât la client cât şi la terapeut menţinerea 
într-un statut de victimă a ceea ce s-a întâmplat în relaţia cu părintele, ceea ce va 
îngreuna şi trena un proces de doliu şi deci, şi procesul terapeutic. 

e datorită acestor două aspecte discutate mai sus, apare necesitatea echilibrului între 
atitudinea terapeutică se susţinere emoţională şi cea de provocare, de analiză. Aceste 
două tipuri de atitudini vor fi îmbinate, împletite astfel încât să permită clientului să 
dezvolte un sentiment de siguranţă şi încredere, dar şi să permită procesului de 


vindecare să aibă loc. Tot aici, consider necesar să fie folosită poziția de abstinenţă. 


Fischer şi Riedsser (1998, p. 187-190) menţionează regulile din psihoterapia traumelor pe 
care le consideră a fi cele mai importante, deoarece întrunesc un acord consistent între diverşi 


autori. Astfel, următoarele reguli sunt necesare şi merită să fie respectate: 


1. Victima să fie acceptată non-judicativ (non-judgemental); 
2. Intervenţia imediată şi ajutorul susțin procesul de descărcare, deci să fie puse la 


dispoziţia persoanei traumatizate cât mai rapid după taumatizare; 

Terapeutul trebuie să se aştepte la reacţii contratransferenţiale masive; 
Terapeutul să manifeste disponibilitate de se lăsa pus la încercare de către client; 


În terapia traumei, transferul este un proces de reluare a legăturii (re-bonding); 


i I-a e 


Terapeutul să pornească de la ipoteza că simptomul de supraîncărcare psihotraumatică 

a fost provocat de evenimentul traumatic; 

7. Informaţia despre natura şi dinamica reacțiilor traumatice este parte componentă a 
terapiei traumei; 

8. Evenimentele traumatice pot să ducă la orice vârstă la alterări ale dezvoltării Eului şi 
identităţii; 

9. Negarea, clivajul şi formele de disociere aparțin mecanismelor de apărare, care 
urmează unei traume psihice; 

10. Încercările de autovindecare prin alcool sau droguri sunt răspândite, în cazul 
sindroamelor de suprasarcină posttraumatică; 

11. Transformarea cu succes a experienţei traumatice poate avea drept consecință 
dezvoltarea unei trăsături pozitive de caracter; 

12. Angajamentul social şi vorbitul despre traumă favorizează procesul de vindecare; 

13. Transformarea traumei este un proces care durează toată viaţa, astfel încât răbdarea şi 


toleranța vor fi două atribute extrem de importante ale terapeutului. 


Persoana psihoterapeutului; caracteristicile unui bun psihoterapeut. 


Cred că merită de la bun început menţionat că un psihoterapeut este în primul rând o 
persoană, un om, care, după o perioadă de timp în care trăieşte într-un anumit mediu, îşi 
formează un stil de viaţă, decide să îşi pună cunoştinţele şi abilităţile în slujba vindecării 
rănilor psihice ale semenilor săi. Spun asta deoarece este bine de reţinut că niciun 
psihoterapeut nu îşi poate anula propriile limite, vulnerabilităţi; important este ca el să şi le 
cunoască şi să ştie să îşi pună într-o ordine şi un echilibru potrivite pentru el şi profesia lui 
toate caracteristicile sale. El nu este un om cu toată viaţa în ordine, cu un perfect echilibru 
emoţional, nu este un superom, dar este suficient de echilibrat şi de format, antrenat, incât să 
facă diferenţa între difdicultăţile sale şi cele ale clienţilor cu care lucrează. O caliate de bază 
pe care doresc să o pun în evidenţă este calitatea personală, adică un psihoterapeut bun cred că 
este în esenţă un om bun, de calitate, de ţinută morală, dat fiind că această calitate este foarte 


greu de format prin programele de formare-training sau cele de supervizare în psihoterapie. 

Majoritatea autorilor pune în evidenţă următoarele caracteristici ale unui bun terapeut 


(indiferent de orientarea terapeutică din care provine/lucrează terapeutul): 


Intelegenţă, pentru a putea fi format, specializat şi pentru a putea analiza procesul 
terapeutic; 

Capacitatea de conţinere a ceea ce aude, vede, simte în relaţia cu clientul său; 
Responsabilitatea pentru propria poziţie de terapeut, pentru eficiența sa profesională, 
pentru eşecurile sale, pentru continua sa dezvoltare personală şi profesională; 
Capacitatea empatică, de a se transpune în trăirea clientului, ca şi cum ar fi acesta, dar 
fără a prierde din vedere condiţia de „ca şi cum”. 

Bunul simţ sau simţul comun, care îi permite terapeutului să se raporteze adecvat la 
situaţia de viaţă, practică a clientului său; 

Capacitatea de acceptare, conştientizare şi ţinere cât mai clar în sfera conştientizării şi 
controlului a proiecţiilor pe care le poate face asupra clientului; 

Capacitatea de a provoca schimbarea, bine echilibrată de atitudinea de conţinere a 
conţinututrilor psihice pe care le provoacă la client; 

Onestitatea, pentru a putea recunoaşte momntele de blocaj în terapie, când are el însuşi 
nevoie de ajutor, când terapia nu mai poate continua în forma în care a avut loc până 


atunci sau când clientul său are nevoie de un alt fel de ajutor (psihologic sau nu). 


Caracteristicile terapeutului care asistă persoanele traumatizante 


Tot ceea ce am prezentat anterior arată necesitatea dezvoltării la consilieri, terapeuţi şi alte 


persoane implicate în ajutorarea celor traumatizaţi a unor abilități specifice care să faciliteze 


interarea traumelor. In urma experienţelor avute atât cu persoane traumatizate, cât şi cu 


specialişti, tineri dar şi mai experimentați în practica psihoterapiei, am ajuns la concluzia că 


un terapeut care asistă persoane traumatizate are nevoie să îşi modeleze următoarele 


caracteristici: 


Să aibă capacitate de conţinere foarte bună a întregului tumult interior al clientului şi 
al său personal, stimulat de interacțiunea dintre traumele clientului şi cele personale; 
Să aibă capacitatea de a se menţine empatic, deschis, tolerant, în ciuda încercărilor la 


care îl va supune clientul său, pentru a nu aluneca în judecată moralizatoare referitoare 

la incapacităţile sau limitele clientului, la lungul şi dificilul său drum spre integrarea 
rănii; 

e Să continue analiza personală şi/sau supervizarea (intervizarea) de-a lungul întregii 
sale activităţi; 

e Să fie mai degarbă centrat pe procesul traumatic şi pe stimularea rezilienței decât pe 
tehnicile psihoterapeutice folosite conform orientării în care s-a format; 

e Să creadă în fenomenul creşterii şi evoluţiei posttraumatice, pentru a-l putea susţine şi 
provoca; 

e Să poată identifica acest fenomen atunci când se manifestă la client, pentru a-l ghida 
pe client mai departe; 

e Să respecte laturile procesului de creştere şi evoluţie posttraumatică evidenţiate în 
experienţa clientului, fără să forțeze manifestarea celor care întârzie să apară; 

e Să fie răbdător cu clientul şi cu procesul acestuia de creştere şi acceptant față de 
amestecul inedit de efecte negative şi pozitive ale traumatizării; 


e Să fie flexibil în utilizarea limbajului specific evoluţiei posttraumatice. 


Codul etic al profesiei de psiholog-psihoterapeut. 


Colegiul Psihologilor din România a elaborat un cod etic al acestei profesii, tocmai pentru a 
ghida acţiunile acestora, care nu de puţine ori ajung în situaţii delicate, care vizează etica şi 
morala. Deşi intervenţiile sunt de natură psihologică şi nu morală, orice psiholog şi mai ales 
orice psihoterapeut trebuie să acorde o atenţie sproită problematicii etice în munca lor. De 


accea, prezint mai jos codul etic aşa cum este el la forma actuală în vigoare la noi în ţară. 


Codul deontologic al profesiei de psiholog cu drept de liberă practică 


Codul deontologic este un sumum de principii şi standarde etice de exercitare a profesiei de 
psiholog cu drept de liberă practică şi care instituie regulile de conduită ale psihologului cu 
drept de liberă practică, denumit în continuare psiholog. Codul oferă o bază consensuală 
pentru luarea de atitudine colectivă împotriva unor eventuale comportamente apreciate a 
încălca principiile eticii profesionale. Acest cod pe lângă valoarea sa normativă are rolul de a 


orienta şi regla numai acele activităţi ale psihologilor în care aceştia se angajează ca psihologi, 

nu şi pe cele din viaţa privată a acestora. Comportamentul personal al psihologului poate fi 
luat în discuţie numai dacă este de o asemenea natură încât aduce prejudicii profesiei de 
psiholog sau ridică serioase îndoieli privind capacitatea acestuia de a-şi asuma şi îndeplini 


responsabilitățile sale profesionale ca psiholog. 


PRINCIPIUL I 


I. RESPECTAREA DREPTURILOR ȘI DEMNITĂȚII ORICĂREI PERSOANE. 

Psihologii vor avea permanent în atenţie faptul ca orice persoană are dreptul să-i fie apreciată 
valoarea înnăscută de ființă umană şi că această valoare nu este sporită sau diminuată de 
cultură, naţionalitate, etnie, culoare sau rasă, religie, sex sau orientare sexuală, statut marital, 
abilitaţi fizice sau intelectuale, vârstă, statut socio-economic sau orice altă caracteristică 


personală, condiţie sau statut. 


Aderarea la acest principiu presupune respectarea următoarelor reguli: 


Art. I.1. Psihologii îşi desfaşoară activitatea, manifestând respect faţă de trăirile, experienţele, 
cunoştinţele, valorile, ideile, opiniile şi opţiunile celorlalţi. 

Art. 1.2. Psihologii nu se angajează public în prejudicierea imaginii celorlalți şi nu vor 
manifesta inechitate pe criterii de cultură, naționalitate, etnie, rasă, religie, sex, orientare 
sexuală şi nici nu se angajează în remarci sau comportamente ce aduc prejudicii demnităţii 
celorlalți. 

Art. 1.3. Psihologii vor utiliza un limbaj ce exprimă respectul faţă de demnitatea celorlalţi atât 
în comunicarea scrisă cât şi în cea orală. 

Art. 1.4. Psihologii evită ori refuză să participe la activităţi şi practici ce nu respectă drepturile 
legale, civile, ori morale ale celorlalți. 

Art. 1.5. Psihologii vor refuza să consilieze, să educe ori să furnizeze informaţii oricărei 
persoane care, dupa opinia lor, va utiliza cunoştinţele şi îndemânarea dobândită pentru a viola 
drepturile fundamentale ale omului. 

Art. 1.6. Psihologii respectă drepturile celor care beneficiază de servicii psihologice, 
participanţilor la cercetare, angajaţilor, studenţilor şi altora, protejând astfel propria lor 
demnitate. 

Art. 1.7. Psihologii se vor asigura că, sub nici o formă, consimţământul informat al 


clientului/participantului nu este dat în condiţii de coerciţie sau sub presiune. 

Art. 1.8. Psihologii vor avea grijă ca, în furnizarea de servicii psihologice ori în activitatea de 
cercetare ştiinţifică, să nu violeze spaţiul privat personal sau cultural al clientului/subiectului, 
fără o permisiune clară şi o garanţie că pot să facă acest lucru. 

Art. 1.9. Activitatea psihologilor nu trebuie să prejudicieze dreptul sacru la demnitate umană 


şi nici dreptul persoanei la propria imagine. 


PRINCIPIUL II 


II. RESPONSABILITATE PROFESIONALĂ ŞI SOCIALĂ 


Psihologii manifestă o maximă responsabilitate pentru starea de bine a individului, familiei, 
grupului ori comunităţii faţă de care îşi exercită rolul de psihologi. Această preocupare 
include atât pe cei direct cât şi pe cei indirect implicaţi în activităţile lor, prioritate având cei 


direct implicaţi. 


Aderarea la acest principiu presupune respectarea următoarelor reguli: 


Art. II.1. Psihologii vor proteja şi promova starea de bine şi vor evita provocarea de daune 
clienţilor, studenţilor, participanţilor la cercetare, colegilor de profesie şi a celorlalți, 
asumându-şi cu responsabilitate consecinţele propriilor lor acţiuni. 

Art. II.2. Psihologii vor respecta dreptul persoanei de a sista, fără nicio justificare, 
participarea sa la serviciul furnizat, în calitate de client, sau la activităţi de cercetare stiințifică, 
în calitate de subiect. 

Art. II.3. Psihologii vor refuza să îndrume, sa instruiască ori să furnizeze informaţii celor care, 
după judecata lor, vor putea utiliza greşit cunoştinţele şi deprinderile, voluntar sau involuntar, 
în dauna celorlalți. 

Art. II.4. Psihologii nu vor delega activităţi psihologice spre persoane care nu au competențele 
necesare pentru acele activităţi. 

Art. II.5. Psihologii vor promova şi facilita dezvoltarea ştiinţifică şi profesională a angajaților, 
a celor supervizaţi, studenţilor, participanţilor la programe de formare profesională etc. 

Art. II.6. Psihologii vor contribui la dezvoltarea psihologiei ca ştiinţă şi a societăţii în general, 
prin cercetarea liberă şi prin achiziția, transmiterea şi exprimarea liberă a cunoştinţelor şi 


ideilor, excepţie facând activităţile ce intră în conflict cu obligaţiile etice. 

Art. I.7. Psihologii vor susține cu responsabilitate rolul psihologiei ca disciplină, în faţa 
societăţii şi vor promova şi menţine cele mai înalte standarde ale disciplinei. 

Art. II.8. Psihologii vor sesiza Colegiului Psihologilor cazurile de abatere de la normele de 
etică şi deontologie profesională, dacă rezolvarea informală, amiabilă a situaţiei nu a fost 
posibilă. 

Art. II.9. Psihologii vor respecta legile şi reglementările societăţii, comunităţii în care 
activează. Dacă legile sau reglementările intră în conflict cu principiile etice, psihologul va 
face tot posibilul să respecte principiile etice. 

Art. [.10. Psihologii nu vor contribui şi nu se vor angaja în cercetare sau orice alt tip de 
activitate care contravine legilor umanitare internaţionale (de ex. dezvoltarea metodelor de 
tortură a persoanelor, dezvoltarea de arme interzise, terorism sau activităţi de distrugere a 
mediului). 

Art. II.11. Psihologii nu vor furniza servicii psihologice şi nu vor face cercetări, indiferent 
cine - psiholog sau nepsiholog- încearcă să-i oblige să procedeze împotriva eticii profesionale. 
Art. 11.12. În cadrul lor de competenţă profesională, psihologii vor decide alegerea şi aplicarea 
celor mai potrivite metode şi tehnici psihologice. Ei răspund personal de alegerile şi 
consecinţele directe ale acţiunilor lor în funcţie de atestarea profesională primită. 

Art. II.13. Psihologii se vor consulta şi cu alți specialişti sau cu diverse instituţii pentru a 


promova starea de bine a individului şi societăţii. 


PRINCIPIUL III 


III. INTEGRITATE PROFESIONALĂ 

Psihologii vor căuta să manifeste cel mai înalt grad de integritate morală şi profesională în 
toate relaţiile lor. Este de datoria psihologului să prezinte onest pregătirea şi calificările sale 
oriunde se află în relaţii profesionale şi de asemenea să nu permită sau să tolereze practicile 


incorecte şi discriminatorii. 
Aderarea la acest principiu presupune respectarea următoarelor reguli: 
Art. II.1 Psihologii vor prezenta într-o manieră onestă domeniile de specialitate în care sunt 


atestaţi, competențele, afilierile şi experiența profesională, nefiind acceptate niciun fel 


distorsiuni, omisiuni sau false prezentări în acest sens. 

Art. II.2. Psihologii nu practică, nu îngăduie, nu instigă, nu colaborează şi nu consimt sau 
facilitează nicio formă de discriminare. 

Art. II.3. Psihologii vor onora toate promisiunile şi angajamentele asumate prin orice tip de 
convenţie. Dacă apar situaţii de forță majoră, psihologii vor informa şi vor oferi explicaţii 
complete şi sincere părților implicate. 

Art. II.4. Psihologii vor promova acurateţea, obiectivitatea, onestitatea şi buna-credinţă în 
activităţile lor profesionale. În aceste activităţi psihologii nu vor fura, înşela, şi nu se vor 
angaja în fraudă, eludări, subterfugii sau denaturări intenţionate ale faptelor. 

Art. III.5. Psihologii vor evita orice imixtiuni care afectează calitatea actului profesional, fie 
că e vorba de interese personale, politice, de afaceri sau de alt tip. 

Art. II.6. Psihologii vor evita să ofere recompense exagerate pentru a motiva un individ sau 
un grup să participe într-o activitate care implică riscuri majore şi previzibile. 

Art. 11.7. Psihologii vor evita relaţiile multiple (cu clienţii, subiecţii, angajaţi, cei supervizaţi, 
studenţi sau persoane aflate în formare) şi alte situaţii care pot prezenta un conflict de interese 
sau care pot reduce capacitatea lor de a fi obiectivi şi imparţiali. 

Art. II.8. Psihologii vor evita să participe la activități care pot cauza daune imaginii 
psihologilor sau psihologiei ca profesie, vor explica rolul psihologului tuturor celor interesaţi. 

Art. II.9. Psihologii vor fi reflexivi, deschişi şi conştienţi de limitele lor personale şi 
profesionale. 

Art. IM.10. Psihologii nu vor contribui, fie singuri, fie în colaborare cu alţii, la niciun fel de 
practici care pot viola libertatea individuală sau integritatea fizică sau psihologică a oricărei 


persoane. 


STANDARDE ETICE GENERALE 


IV. STANDARDE DE COMPETENŢĂ 

Cunoaşterea competenţelor 

Art. IV.1.Psihologii au obligaţia să-şi cunoască foarte bine limitele de competenţă în oferirea 
de servicii psihologice, în activitatea de predare sau de cercetare. 

Art. IV.2. Psihologii sunt datori să acţioneze, pe toată durata exercitării profesiei, în vederea 
formării şi practicării la standarde cât mai înalte a propriilor competenţe profesionale. 

Servicii psihologice în acord cu competenţa 

Art. IV.3. Psihologii se vor angaja numai în acele activități profesionale pentru care au 


cunoştinţele, aptitudinile, atitudinile, experienţa şi atestarea necesare. 

Prezentarea onestă a competenţei 

Art. IV.4. Psihologii nu vor prezenta fals limitele competenţei lor şi nu vor prezenta pregătirea 
sau formarea lor într-un mod care să le favorizeze nemeritat poziția sau imaginea publică, 
indiferent de tipul de activitate profesională desfaşurată. 

Limitarea competenţei 

Art. IV.5. Atunci când psihologii urmează să desfăşoare servicii psihologice, cercetări sau să 
predea dincolo de limitele de competenţă aceştia vor căuta să obţină cât mai rapid competenţa 
necesară (care va presupune, dupa caz, studiu, evaluare şi supervizare) şi numai apoi se vor 
angaja în desfaşurarea activităţilor vizate. (exceptie IV.7.) 

Consultarea în caz de limită a competenţei 

Art. IV.6. În exercitarea profesiei, atunci când psihologii constată că ajung într-un impas 
profesional sau sunt în postura de a-şi depăşi limitele de competenţă, vor consulta colegii sau 
supervizorul. 

Servicii psihologice în afara competenţei 

Art. IV.7. În cazul în care pentru un tip de serviciu psihologic solicitat nu există standarde 
generale recunoscute, nici programe de formare profesională, nici specialişti atestaţi şi 
disponibili în acel domeniu şi totuşi psihologii sunt solicitaţi, aceştia vor depune toate eforturi 
pentru obținerea unui standard minimal de competenţă având permanent grijă să protejeze 
clienţii, studenţii, supervizaţii, participanţii şi pe toți cei implicaţi pentru a nu produce 
acestora daune sub o formă sau alta. În acest caz serviciul va continua până când solicitarea 
încetează sau până când un specialist cu competenţă recunoscută în acel domeniu devine 
disponibil. 

Pregătirea continuă 

Art. IV.8. Psihologii au obligația să depună permanent un efort de menținere şi dezvoltare a 
competențelor lor prin informare permanentă, programe de formare profesională de 
specialitate, consultări cu ceilalți specialişti din domeniu ori prin cercetări care să conducă 
spre creşterea competenţei profesionale, conform standardelor Colegiului Psihologilor din 
România. 

Obiectivitatea 

Art. IV.9. Psihologii au obligația de a fi conştienţi de limitele procedurilor folosite, indiferent 
de tipul de activitate. Psihologii vor avea grijă ca furnizarea serviciilor, cercetarea științifică, 
prezentarea rezultatelor concluziilor să fie facută cu maximă obiectivitate, evitând orice 
tendință de prezentare parțială sau cu tentă subiectivă. 


Delegarea 

Art. IV.10. Psihologii care delegă activităţi profesionale spre angajaţi, supervizaţi, cercetători, 
asistenţi vor lua toate măsurile pentru a evita încălcarea standardelor de competenţă ale 
prezentului Cod. 

Afectarea competenţei 

Art. IV.11. Atunci când psihologii realizează că din motive de sănătate ori din cauza unor 
probleme personale nu mai pot să ofere în condiţii de competenţă o anumită activitate 
profesională, aceştia vor cere sprijin şi asistenţă profesională pentru a decide dacă trebuie să- 


şi limiteze, suspende sau să încheie respectiva activitate profesională. 


V. STANDARDE CU PRIVIRE LA RELAȚIILE UMANE 

Respect şi preocupare 

Art. V.1. În relaţiile lor profesionale, psihologii vor manifesta preocupare faţă de clienţi, 
studenţi, participanţi la cercetare, supervizaţi sau angajaţi, căutând să nu producă acestora 
daune sau suferință, iar daca acestea sunt inevitabile le vor minimiza pe cât posibil. 

Evitarea hărţuirii 

Art. V.2. Psihologii nu se vor angaja sub niciun motiv într-o formă sau alta de hărțuire, fie că 
aceasta este sexuală, emoţională, verbală sau nonverbală. 

Evitarea abuzului 

Art. V.3. Psihologii nu se vor angaja în comportamente de defăimare sau de abuz (fizic, 
sexual, emoţional, verbal sau spiritual) față de persoanele cu care vin în contact în timpul 
activităţii lor profesionale. 

Evitarea relaţiei multiple 

Art. V.4. Psihologii vor evita pe cât posibil relațiile multiple, adică relaţiile în care psihologii 
îndeplinesc simultan mai multe roluri într-un context profesional. 

Consimţământul în caz de relaţii cu terți 

Art. V.5. Psihologii vor clarifica natura relaţiilor multiple pentru toate părţile implicate înainte 
de obținerea consimțământului, fie că oferă servicii psihologice ori conduc cercetări cu 
indivizi, familii, grupuri ori comunităţi la cererea sau pentru a fi utilizate de către terţi. A treia 
parte poate fi şcoala, instanţa judecatorească, diverse agenţii guvernamentale, companii de 
asigurări, poliţia ori anumite instituţii de finanţare, etc. 

Nonexploatarea 

Art. V.6. Psihologii nu vor exploata şi nu vor profita, sub nici o formă, de persoanele faţă de 


care, prin profesie sau poziție, manifestă un ascendent de autoritate (clienţi, studenți, 

participanţi la cercetare, supervizaţi, angajaţi). Orice forma de exploatare sau abuz de 
autoritate fiind strict interzisă. 

Participarea activa la decizii 

Art. V.7. Psihologii vor avea grijă, să permită participarea activă şi deplină a celorlalți la 
deciziile care îi afectează direct, respectând dorinţele justificate şi valorificând opiniile 
acestora, ori de câte ori este posibil. 

Neintrarea în rol 

Art. V.8. Psihologii se vor abţine de la intrarea într-un rol profesional atunci când din motive 
de ordin personal, ştiinţific, legal, profesional, financiar: (1) poate fi afectată obiectivitatea, 
competenţa sau eficienţa activitații lor profesionale (2) faţă de clienți/subiecţi există riscul 
exploatării sau producerii unor daune. 

Urgentarea consimţământului 

Art. V.9. Înainte de începerea oricărui tip de serviciu psihologic (evaluare, terapie, consiliere, 
etc.) psihologii vor obţine consimţământul informat din partea tuturor persoanelor 
independente sau parţial dependente, implicate, excepţie făcând circumstanţele în care există 
nevoi urgente (de ex. tentative sau acţiuni suicidare). În astfel de circumstanţe, psihologii vor 
continua să acționeze, cu asentimentul persoanei, dar vor căuta să obțină cât se poate de 
repede consimţământul informat. 

Asigurarea consimţământului 

Art. V.10. Psihologii se vor asigura că în procesul de obținere a consimţământului informat 
urmatoarele puncte au fost înţelese: scopul şi natura activității, responsabilitaţile mutuale; 
beneficiile şi riscurile; alternativele; circumstanțele unei încetări a acțiunii; opțiunea de a 
refuza sau de a se retrage în orice moment, fără a suferi vreun prejudiciu; perioada de timp 
în care e valabil consimțământul; modul în care se poate retrage consimţământul dacă se 
doreşte acest lucru. 

Delegarea de consimţământ 

Art. V.11. În cazul în care, persoana care urmează să beneficieze de un serviciu psihologic 
este în imposibilitatea de a-şi da consimţământul, se acceptă obținerea acestuia de la o 
persoană apropiată acesteia care poate să-i apere interesele în mod legal sau de la o persoană 
autorizată care, conform legii, este în măsură să o reprezinte. 

Continuitatea serviciului 

Art. V.12. Daca din motive de boala sau datorită unor evenimente survenite în viaţa 


psihologului acesta nu mai poate continua oferirea serviciului în bune condiţii, va depune 

toate eforturile pentru a se asigura de continuitatea serviciului oferit, îndrumând clientul spre 
un coleg de profesie cu competenţă necesară şi pe cât posibil cu consimţământul clientului. 
Dreptul la opoziţie 

Art. V.13. Cu excepția cazurilor de forță majoră, de urgenţă (perturbări ale funcționării 
psihice, în termenii pericolului iminent, care necesită intervenție imediată), psihologul 
acţionează respectând dreptul clientului de a refuza sau a opri prestarea unui serviciu 


psihologic. 


VI. STANDARDE DE CONFIDENȚIALITATE 

Întreruperea serviciului din motive de confidenţialitate 

Art. VI.I.Relaţia dintre psihologi şi beneficiarii serviciilor lor este adesea o relaţie foarte 
sensibilă ce necesită realizarea unei alianțe pentru desfăşurarea în bune condiţii a acțivităţii 
profesionale, motiv pentru care confidenţialitatea este obligatorie. Atunci când din motive ce 
nu pot fi evitate, psihologul nu mai poate păstra confidenţialitatea, acesta va înceta să mai 
ofere serviciul respectiv. 

Protejarea confidenţialitaţii 

Art. VI.2. Psihologii vor proteja confidenţialitatea tuturor informaţiilor adunate în timpul 
activitaţilor lor profesionale şi se vor abţine de la dezvăluirea informaţiilor pe care le deţin 
despre colegi, clienţii colegilor, studenţi şi membrii organizaţiilor, excepţie făcând situaţiile: 
pentru protecția sănătaţii publice, pentru prevenirea unui pericol iminent, pentru prevenirea 
savârşirii unei fapte penale sau pentru împiedicarea producerii rezultatului unei asemenea 
fapte ori pentru înlăturarea urmărilor prejudiciabile ale unei asemenea fapte. Divulgarea, de 
către psihologi, a unor date care le-au fost încredințate sau de care au luat cunosțintă în 
virtutea profesiei, dacă aceasta este de natură a încalca clauza de confidenţialitate, este 
interzisă. 

Limitele confidenţialitaţii 

Art. VI.3. Psihologii clarifică ce măsuri se vor lua pentru protejarea confidențialitații şi ce 
responsabilități familiale, de grup ori comunitare au pentru protejarea confidenţialitaţii, atunci 
când desfaşoară activităţi de cercetare sau oferă servicii. Înainte de primirea 
consimțământului, psihologul va informa clientul cu privire la limitele confidenţialitaţii şi 
condiţiile în care acesta poate fi încălcat, precum şi asupra utilizării posibile a informaţiilor 
rezultate în urma activitații sale. 


Dezvaluirea de informații 

Art. VI.4. Psihologii pot împărtăşi informaţiile confidenţiale cu alţii numai cu consimţământul 
celor vizaţi ori de o aşa manieră încât cei vizaţi să nu poată fi identificaţi, excepție făcând 
situaţiile justificate de lege sau în circumstanţe de iminentă sau posibilă vatămare fizică sau 
crimă. 

Confidenţialitatea de colaborare 

Art. VL.5. În cazul în care cu acelaşi client lucrează doi psihologi în acelaşi timp, aceştia vor 
colabora pe cât posibil, fără restricţii de confidenţialitate, excepţie făcând situaţia în care 
există o opoziţie clară din partea clientului în acest sens. De asemenea personalul auxiliar va 
păstra confidenţialitatea informaţiilor la care are acces prin natura activităţilor sale. 

Utilizarea informaţiilor 

Art. VI.6. Rezultatele, documentările şi notitele psihologului pot fi folosite numai într-o 
formulă care păstrează cu rigurozitate anonimatul. 

Confidenţialitatea faţă de terți 

Art. VI.7. În cazul în care există terţi implicaţi în activitatea profesională a psihologului, 
acesta va clarifica cu părțile implicate limitele confidenţialităţii, condiţiile de păstrare a 
confidenţialităţii şi nu va da curs nici unei solicitări, venite de la o terță parte în dezvaluirea de 


informaţii confidenţiale, decât în condiţiile respectării legi şi limitelor confidenţialităţii. 


VII. STANDARDE DE CONDUITĂ COLEGIALĂ 


Conduita colegială 

Art. VII.1. Psihologii vor manifesta faţă de colegii lor de profesie, onestitate, corectitudine, 
loialitate şi solidaritate, conduitele lor fiind în acord cu standardele profesionale. 

Respect 

Art. VII.2. Psihologii vor manifesta respect faţă de colegii lor de profesie şi nu vor exprima 
critici nefondate şi etichetări la adresa activităţii lor profesionale. 

Evitarea denigrării 

Art. VII.3. Psihologii nu vor acţiona, sub nicio forma, în manieră denigratoare la adresa 
colegilor de profesie şi nu vor împiedica clienţii să beneficieze de serviciile lor, dacă nu există 
un motiv serios şi cu implicaţii etice în acest sens. 

Responsabilitatea profesională 

Art. VII.4. Atunci când există o intenţie justificată de încetare a serviciului psihologic oferit 


clientului şi de îndrumare a acestuia spre un alt coleg de profesie, psihologii vor menţine un 

contact suportiv şi responsabil fată de clienţi până când acel coleg îşi asumă continuarea 
serviciului în cauză. 

Autosesizarea 

Art. VIL.5. În cazul în care psihologii constată ca există abateri ale unui coleg de la normele 
prezentului Cod, vor manifesta preocupare față de violarea de către acesta a standardelor sau 
principiilor etice, vor atrage atenţia acelui coleg asupra conduitei neadecvate cu maximă 
discreţie şi colegialitate, şi se vor adresa Comisiei de Deontologie şi Disciplină a Colegiului 
Psihologilor din România doar în cazul în care comportamentul non-etic persistă. 

Sprijinul colegial 

Art. VIL.6. Psihologii vor cauta să sprijine pe cât posibil eforturile profesionale ale colegilor în 
Concurența neloială 

Art. VII.7. Psihologii nu vor practica concurenţa neloială. Sunt interzise şi se consideră 
concurenţă neloială urmatoarele: tentativa sau acțiunea de atragere sau deturnare de clienţi, 
prin denigrarea sau discreditarea altui psiholog; practicarea unor onorării subevaluate în mod 
intenţionat având cunoştintă de oferta anterioară a altui psiholog; folosirea unei funcţii publice 
pe care psihologul o deţine în scopul atragerii de clienţi în interes propriu; preluarea unui 
contract pe care un alt psiholog l-a denunţat în temeiul prevederilor prezentului Cod; 
furnizarea de date false privind competenţa şi/sau atestarea profesională în scopul de a-l 


induce în eroare pe beneficiar. 


VIII. STANDARDE DE ÎNREGISTRARE, PRELUCRARE ŞI PĂSTRARE A 
DATELOR 

Obţinerea permisiunii 

Art. VIII.]. Psihologii trebuie sa obțină permisiunea clienţilor/subiecţilor sau a 
reprezentanţilor lor legali înainte de a efectua înregistrări audio, video sau scrise în timpul 
furnizării serviciilor sau în cercetare. 

Păstrarea datelor 

Art. VIII.2. Psihologii vor colecta numai acele date care sunt relevante pentru serviciul oferit 
ŞI vor lua toate măsurile pentru a proteja aceste informaţii. Originalul şi eventualele copii ale 
acestor informaţii pot fi păstrate numai cu acordul clienţilor. 

Protejarea datelor 

Art. VIII.3. Psihologii se vor asigura că înregistrările asupra cărora au control rămân 


identificabile numai atât timp cât sunt necesare pentru scopul pentru care au fost realizate şi 

prezintă ca anonimă ori distruge orice înregistrare aflată sub controlul lor şi care nu mai e 
nevoie sa fie idenuificabilă personal. 

Transferul datelor 

Art. VIII.4. Datele colectate, înregistrate pot fi transferate către psihologii care preiau clienţii, 
consultate şi utilizate de colegi de profesie indiferent de forma de atestare, dacă persoanele 
vizate şi-au dat în mod neechivoc consimţământul, iar acest consimțământ nu a fost retras. 
Distrugerea datelor 

Art. VII.S. Dacă psihologul renunţă la practică sa profesională prin intermediul căreia a 
realizat acele înregistrări sau dacă acesta se pensionează, va căuta să distruga înregistrările 
respective. Înregistrările pot fi plasate către un alt psiholog numai cu consimțământul celor 
implicaţi, obţinut în prealabil, pentru acele înregistrări. În situaţia suspendării sau încetării 


dreptului de liberă practică datele vor fi distruse, dacă nu se impune transferarea lor. 


IX. STANDARDE DE ONORARII ŞI TAXE 

Dreptul la onorarii 

Art. IX.1. Pentru orice serviciu profesional oferit de psihologi, aceştia au dreptul sa primească 
onorarii sau salarii negociate în mod liber cu beneficiarul sau cu o terță parte. 

Acordul pentru onorariu 

Art. IX.2. Psihologii vor cauta să stabilească, de comun acord cu beneficiarul serviciului 
oferit, care este valoarea şi modalitatea de percepere a onorariului în condițiile legilor în 
vigoare şi fără o falsă prezentare a cuantumului acestui onorariu. 

Renegocierea 

Art. IX.3. Dacă din motive justificate, serviciul oferit necesită restrângeri şi limitări, acordul 
inițial va fi renegociat cât mai curând posibil. Psihologii îsi rezervă dreptul de a modifica 
valoarea onorariului în funcție de situaţiile obiective noi apărute, cu notificarea prealabilă şi 
cu acordul clientului. 

Remunerarea prin terți 

Art. IX.4. Dacă psihologul oferă un serviciu (consultanţă, administrativ, clinic etc.) în care 
onorariul nu se percepe de la beneficiar, ci revine sub forma unei remunerări de la o a treia 
parte, remunerarea se va face, pe cât posibil, pentru serviciul oferit şi nu pe alte criterii 
specifice acestor terţi (diverse instituţii). 

Limitele onorariului 

Art. IX.5. Onorariul fixat va depinde de calitatea serviciului oferit şi competentele 


profesionale ale psihologului, însă psihologii vor avea grijă să nu ceară un onorariu 

disproporționat faţă de valoarea serviciului oferit. Psihologii nu vor exploata beneficiarii 


serviciilor lor şi vor explicita, dacă e cazul, valoarea onorariului stabilit. 


X. STANDARDE PENTRU DECLARAȚII PUBLICE ŞI RECLAMĂ 

Onestitatea în reclamă 

Art. X.1. Psihologii îşi pot face publicitate numai pe baza propriilor realizări, evitând 
promovarea unui palmares profesional fals sau exagerat şi cu condiţia să nu puna în cauză 
activitatea unui coleg de profesie. 

Nu sunt considerate acţiuni publicitare acele manifestări în care numele sau aspecte ale 
activităţii lor profesionale sunt menţionate în materiale scrise sau audiovizuale realizate de 
catre terți în scopul informării publicului şi nici acele intervenţii publice ale psihologilor cu 
referiri la activitatea sau creaţiile lor, dacă acestea nu sunt comandate şi plătite de către 
aceştia. 

Responsabilităţi de reclamă 

Art. X.2. (a) Psihologii care angajează persoane fizice sau juridice în scopul de a creea şi/sau 
difuza mesaje care să promoveze practica lor profesionala, produsele sau activităţile lor îşi vor 
păstra responsabilitatea profesională pentru mesajele respective; (b) Psihologii nu vor oferi 
remunerări angajaţilor din presa scrisă şi audiovizuală sau alte forme de comunicare a 
informaţiei catre public pentru a li se face publicitate în cadrul programelor/secțiunilor de 
ştiri; (c) Publicitatea facută activităţii unui psiholog trebuie sa fie explicită şi identificată ca 
atare. 

Art. X.3. Psihologii care se ocupa cu anunţurile, cataloagele, broşurile sau reclamă pentru 
simpozioane, seminarii sau alte programe educaţionale şi care nu au o calificare adecvată se 
vor asigura ca descriu cu precizie publicul ţintă, programul, obiectivele educaţionale şi taxele. 
Reprezentarea în declaraţii 

Art. X.4. Psihologii vor clarifica dacă acţionează ca simpli cetăţeni, ca membrii ai unor 
organizaţii sau grupuri specifice, atunci când dau declaraţii sau când sunt implicaţi în 
activităţi publice. 

Declaraţii publice 

Art. X.5. Atunci când psihologii oferă informaţii, exprimă puncte de vedere pe teme 
profesionale şi fac declaraţii publice prin mijloace de informare în masă, publicaţii de 
specialitate sau în format electronic, se vor asigura că acestea se înscriu în limitele 
competenţelor profesionale şi nu contravin prevederilor prezentului Cod. 


Situaţii publice 

Art. X.6. Psihologii îsi asumă responsabilitatea deplină pentru apariţia lor publică, care 
trebuie sa fie în acord cu principile şi standardele din prezentul cod. Psihologii vor oferi 
informaţii corecte referitoare la: experienţa şi calificarea lor, titlurile academice, lucrările 
publicate şi rezultatele studiilor lor, statutul profesional şi afilierea la diferite organizaţii, 


serviciile pe care le acorda şi calitatea acestora, taxele percepute. 


STANDARDE SPECIFICE 

XI. EDUCAȚIE ŞI FORMARE 

Calitatea ofertei educaţionale şi formative 

Art. XI.1. Psihologii vor manifesta preocupare faţă de programele educaţionale şi cele de 
formare profesională, asigurându-se că acestea furnizează cunoştintele şi experienţa necesare 
şi suficiente pentru pregătirea studenţilor şi supervizaţilor la standarde corespunzătoare 
atestărilor, diplomelor sau gradelor academice/profesionale care urmează să fie obţinute. 
Cunosţintele oferite trebuie să se bazeze pe date experimentale şi pe o argumentaţie ştiinţifică. 
Transparenţa 

Art. XI.2. Psihologii care răspund de programele educaţionale sau de formare se vor asigura 
că există o descriere recentă şi precisă a acestora: obiective, conţinut, beneficii şi obligațiile 
care trebuie îndeplinite pentru absolvirea programului, inclusiv modalităţile de evaluare şi 
taxe. Aceste informaţii trebuie sa fie disponibile pentru toate părţile interesate. 
Responsabilitate educaţională 

Art. XI.3. Psihologii se vor asigura ca programele cursurilor acoperă tematica propusă, că 
informaţia este prezentată cu acuratețe, că există modalităţi adecvate de evaluare a progresului 
şi că tipurile de experienţe descrise la curs sunt relevante. Psihologii pot să modifice 
conţinutul sau cerințele cursului atunci când consideră aceste schimbări necesare sau 
dezirabile din punct de vedere pedagogic, atâta vreme cât studenţii şi cei implicați sunt 
anuntaţi din timp de aceste modificări. 

Limite cadru, de informare 

Art. XI.4. Psihologii nu vor cere studenţilor sau celor supervizaţi să dezvaluie informaţii 
personale în  activitaţile de curs sau în cadrul unor programe de formare 
profesională/supervizare. 

Conflicte în evaluare 

Art. XI.5. Psihologii din instituţiile de învatământ superior care evaluează performanta 
academică a studenţilor într-o formă de terapie nu vor oferi şi servicii de terapie studenţilor pe 


care îi evaluează, pe durata acestei evaluări. In cazul unui curs/program în care terapia 

individuală sau de grup este specificată ca şi cerinţă obligatorie, psihologii responsabili cu 
derularea programului vor permite studenţilor/cursanţilor să opteze pentru serviciile 
specialiştilor neafiliaţi la respectivul program. 

Harţuire şi relaţii sexuale 

Art. XI.6. Psihologii nu vor harţui sexual şi nu se vor angaja în relaţii sexuale cu studenţii sau 
cu supervizaţii din departamentul, centrul sau din instituţia în care lucrează şi asupra carora 
aceştia au sau pot avea o autoritate evaluativă. 

Abuzul de autoritate 

Art. XI.7. Fiind conştienţi de influenţa pe care o au ca profesori sau coordonatori asupra 
elevilor, studenţilor, participanţilor la cursuri, celor aflaţi în supervizare, psihologii nu vor 
face abuz de autoritatea lor şi nu vor umili sau ameninţa în niciun fel integritatea sau imaginea 
de sine a acestora. 

Calificări speciale 

Art. XI.8. Psihologii nu vor forma persoane care nu au absolvit o forma de învațământ 
superior, nu au specializare, experienţă de lucru sau orice alta dovada de calificare atunci când 
formarea vizează folosirea metodelor sau tehnicilor speciale (de ex. hipnoză, biofeedback, 


tehnici avansate de testare etc.) 


XII. TERAPIE ŞI CONSILIERE 

Informarea clientului 

Art. XII.. În obţinerea consimțământului informat din partea clienţilor, psihologii vor 
informa în prealabil clientul cu privire la forma de terapie utilizată, metodele folosite, riscuri, 
alternative, limitele confidenţialitaţii, implicarea unor terţi, onorarii şi vor da curs oricărei alte 
cereri de informare solicitată de client în acest sens. Dacă terapeutul se afla înca în 
supervizare, dar poate desfăşura în mod legal şi profesional activitatea terapeutică pentru care 
se afla în supervizare, va aduce la cunoştinta clientului acest lucru cât mai curând posibil şi de 
asemenea va face cunoscut numele terapeutului care-l supervizează. 

Consimţământul pentru dezvaluire 

Art. XII.2. În cazul şedinţelor de terapie sau consiliere, înregistrările pot fi transferate şi spre 
cei care preiau clienţii respectivi, putând avea acces la acestea atât colegii de profesie cât şi 
supervizaţii ce se afla într-un proces de formare teraputică, dar numai cu consimțământul dat 
în prealabil de cei vizaţi în acele înregistrări. 


Intimitatea relaţiei profesionale 

Art. XII.3. Clienţii vor beneficia de servicii de consultanţă, consiliere sau terapie din partea 
psihologilor fără prezenţa unor terţi, aceasta fiind permisă numai dacă există un acord în acest 
sens, atât din partea clientului cât şi din partea psihologului. 

Precizarea clientului 

Art. XIL.4. Atunci când în procesul terapeutic sunt implicaţi, fie partenerul de viată, fie alți 
membri de familie, psihologii vor clarifica de la început relaţiile pe care le au, cu fiecare 
persoana implicată şi vor preciza cine este clientul: o anumita persoană, relația de cuplu, 
familia. Psihologii vor preciza de asemenea care sunt limitele confidențialitaţii. 

Precizări suplimentare în terapia de grup 

Art. XIL.5. În cadrul terapiei de grup psihologii vor preciza regulile de grup, rolurile şi 
responsabilitaţile ce revin tuturor participanţilor şi de asemenea limitele confidenţialitaţii. 
Analiza ofertei de serviciu complex 

Art. XIL6. În cazul în care clienţii primesc deja servicii psihologice şi de la alţi psihologi sau 
de la alți specialişti din alte domenii, psihologul va examina posibilitatea angajării sale într-o 
relaţie terapeutică (dacă aceasta este solicitată) prin analiza condiţiilor, beneficiilor potenţiale 
ale clientului, riscurilor de conflict sau a confuziilor care pot să apară. Psihologul va discuta 
cu clientul aceste limitări înainte de obţinerea consimțământului. 

Intimitatea sexuala cu clienţii sau apropiaţi ai acestora 

Art. XII.7. Psihologii nu se vor angaja în relaţii de intimitate sexuală cu clienţii lor, cu 
persoanele despre care ştiu că se afla în relaţii apropiate cu clienţii lor (rude, prieteni, alți 
cunoscuţi) şi nici nu vor încheia terapia pentru a nu intra sub incidenţa acestui standard. 
Terapia cu parteneri sexuali 

Art. XII.8. Psihologii nu vor accepta în terapie persoane cu care au avut relaţii de intimitate 
sexuală. 

Relaţia sexuală cu foştii clienţi 

Art. XIL.9. Psihologii nu se vor angaja sub nici o forma în relaţii de intimitate sexuală cu foştii 
clienţi pentru o perioada de cel puţin 2 ani de la încheierea terapiei. Aceasta nu înseamnă că 
dupa această perioada aceştia pot să întreţină relaţii de intimitate cu foştii clienți, excepţie 
facând doar circumstanţele în care aceştia pot face dovada că nu a existat nici o formă de 
exploatare în timpul sau în cei 2 ani de dupa terminarea terapiei. 

Încheierea terapiei din lipsă de beneficii 

Art. XII.10. Psihologii vor încheia orice formă de terapie cu clienţii lor dacă există evidențe 
clare ca aceştia nu mai au niciun beneficiu prin continuarea terapiei sau în cazul în care 


continuarea acesteia poate produce daune clienţilor. 

Încheierea terapiei din alte motive 

Art. XII.11. Psihologii vor încheia terapia dacă clientul intră într-o relaţie cu o persoană 
cunoscută sau apropiată terapeutului şi apare riscul unei relații multiple, dacă există o 
agresiune din partea clientului asupra terapeutului sau dacă există o solicitare clară în acest 
sens din partea clientului. 

Întreruperea şi continuarea terapiei 

Art. XII.12. Dacă din motive de boală sau de indisponibilitate a psihologului terapia trebuie 
întreruptă pentru o perioada mai lungă de timp, atunci psihologul va căuta să-i ofere clientului 
o posibilitate de continuare a terapiei cu un alt coleg psiholog care are disponibilitatea şi 
competenţa necesară continuării terapiei şi care va putea fi informat cu privire la stadiul în 
care se afla terapia, demersurile teraputice începute sau finalizate până în acel moment, cu 
consimțământul clientului. 

Continuarea terapiei cu un alt terapeut 

Art. XII.13. Psihologul care preia un client, de la un coleg care din motive justificate nu mai 
poate continua actul teraputic, va examina cu atenţie conţinutul demersului, potenţialul de 
risc, beneficiile, iar dacă e nevoie poate consulta pe cei ce au fost implicaţi în procesul 


teraputic şi abia apoi va decide modalităţile de continuare a terapiei. 


XIII. EVALUARE ȘI DIAGNOZĂ 


Prezentarea caracteristicilor psihologice 

Art. XIIL.1. Psihologii vor oferi informaţii despre caracteristicile psihologice ale indivizilor 
numai dupa ce au realizat o evaluare adecvată, care să susţină ştiinţific şi metodologic 
afirmaţiile şi concluziile lor, indiferent dacă e vorba de recomandări, rapoarte sau evaluări, 
precizând limitele afirmațiilor, concluziilor şi recomandărilor lor. 

Dacă psihologii realizează că (re)examinarea individului nu este justificată sau necesară, 
atunci aceştia vor explica această opţiune, precizând sursele şi documentele care stau la baza 
acestor concluzii. 

Condiţii de utilizare a instrumentelor 

Art. XIIL.2. Psihologii vor utiliza (administra, scora, interpreta) metodele şi tehnicile de 
evaluare în strictă conformitate cu normele instituite în acest sens de Colegiu. Astfel 
psihologii vor folosi numai instrumente de evaluare ale căror caracteristici tehnice (validitate 
şi fidelitate) au fost stabilite, care deţin etalon pentru membrii populaţiei vizate şi sunt însoțite 


de manualul acestuia. In urma oricărei evaluări, psihologii vor preciza beneficiarului limitele 

rezultatelor şi interpretărilor. Psihologii vor folosi metode de evaluare adecvate nivelului 
educațional al indivizilor, în afara cazului în care folosirea unui limbaj sofisticat sau a unei 
alte limbi este relevantă pentru scopul evaluării. Psihologii vor respecta de asemenea legislaţia 
în vigoare cu privire la drepturile de autor şi de proprietate intelectuală pentru instrumentele 
de evaluare folosite, promovând şi respectând astfel munca şi activitatea colegilor lor de 
breaslă. 

Consimţământul pentru evaluare/diagnoză 

Art. XIII.3. Psihologii vor obţine consimțământul informat pentru serviciile de evaluare cu 
excepţia cazului în care (1) acestea sunt cerute de lege sau de reglementările în vigoare; (2) 
testarea este o activitate educaţională, instituțională sau organizaţională prevazută de 
reglementări interne; consimțământul informat include explicarea naturii şi scopului de 
evaluare, costurile, implicarea unei a treia parți, limitele de confidenţialitate şi ocazii pentru 
cel evaluat de a formula întrebări şi de a primi răspunsuri. 

Psihologii vor informa persoanele fără capacitate deplină de a-şi da consimțământul şi 
persoanele pentru care testarea este cerută de reglementările legislative, cu privire la natura şi 
scopul serviciilor de evaluare propuse, folosind un limbaj uşor de înţeles pentru persoana care 
urmează să fie evaluată. 

Psihologii care folosesc servicile unui traducator vor cere consimţământul clientului pentru a 
folosi serviciile acelui traducator, se vor asigura că se va menţine confidenţialitatea 
rezultatelor, securitatea instrumentelor, inclusiv a documentelor de evaluare/diagnoză. 

Datele de evaluare/diagnoză 

Art. XIII.4. Datele obținute pot fi scoruri brute şi standardizate, răspunsurile clientului la 
stimuli sau la întrebările la test, notele, înregistrările şi consemnările psihologului, declaraţiile 
şi comportamentul clientului în timpul unei examinări. Psihologii vor oferi datele obținute, 
sub formă de rezultate clientului si, dacă e cazul, unor terți numai cu consimţământul 
clientului, sau fără acordul acestuia în situaţiile prevazute de lege. Psihologii vor evita să facă 
publice datele obţinute, cu excepţia situaţiilor prevazute de lege, protejând clientul de orice 
formă de exploatare, abuz şi prevenind devalorizarea datelor de evaluare/diagnoză. Datele de 
evaluare/diagnoză reprezintă proprietate a psihologului sau instituţiei care realizează 
evaluarea/diagnoza şi vor putea fi administrate şi utilizate doar de catre psihologi calificaţi în 
folosirea acestor instrumente. 

Construcţia de instrumente 

Art. XIII.5. Psihologii care construiesc sau adaptează teste şi alte instrumente de măsurare vor 


folosi proceduri în acord cu normele internaţionale actuale privind proiectarea instrumentelor, 

standardizarea, validarea, reducerea sau eliminarea erorilor şi vor preciza recomandările 
privind folosirea oricărui instrument în manualul de utilizare. 

Interpretarea rezultatelor 

Art. XIIL.6. În interpretarea rezultatelor evaluării, fiind incluse aici şi interpretările 
computerizate, psihologii vor lua în considerare scopul evaluării, precum şi numerosi alți 
factori, abilitaţile de testare şi caracteristicile persoanei evaluate (caracteristici situaţionale, 
personale, lingvistice şi culturale) care pot afecta judecaţile psihologilor sau care pot reduce 
acuratetea intepretărilor. 

Calificarea în testare 

Art. XIII.7. Psihologii nu vor promova/ încuraja folosirea tehnicilor de evaluare psihologică 
de catre persoane necalificate şi neautorizate, decât în cadrul unei formări în care există o 
supervizare adecvată. 

Actualitatea evaluării 

Art. XIIL.8. Psihologii nu îsi vor baza deciziile sau recomandări pe teste depaşite/învechite, pe 
date care nu mai sunt folositoare pentru scopul curent sau care nu corespund normelor de 
avizare ale metodelor şi tehnicilor de evaluare şi asistenta psihologică stabilite de Colegiu. 
Responsabilitatea administrării instrumentelor 

Art. XIII.9. Psihologii care oferă servicii psihologice de evaluare altor profesionişti vor 
prezenta cu acuratețe scopul, normele, validitatea, fidelitatea şi aplicarea fiecarei proceduri, 
precum şi orice altă calitate a acestora. Psihologii îsi vor menţine responsabilitatea pentru 
aplicarea, interpretarea şi folosirea adecvată a instrumentelor de evaluare, indiferent dacă vor 
interpreta rezultatele ei înşişi sau vor folosi o interpretare computerizată sau de alta natură. 
Prezentarea rezultatelor pentru cei evaluaţi 

Art. XIII.10. Indiferent dacă cotarea şi interpretarea sunt facute de psihologi, angajaţi ai 
acestora sau asistenţi sau prin modalități automate/computerizate, psihologii vor oferi 
persoanei evaluate sau reprezentantului acesteia explicaţiile necesare întelegerii rezultatelor, 
excepţie facând situaţiile în care natura relației împiedică acest lucru (situații de evaluare 
organizaționala, preangajare şi evaluări prevăzute de lege), acest fapt fiind adus la cunoştinta 
persoanei evaluate înaintea începerii evaluării. 

Materialele 

Art. XII.11. Materialele de evaluare/diagnoză cuprind manualul instrumentului, instrumentul 
propriu-zis, protocoale, întrebările sau stimulii utilizaţi, alte fişe sau formulare necesare şi nu 
includ datele de evaluare/diagnoză. Psihologii vor menţine integritatea şi securitatea 


materialelor testului şi a altor metode de evaluare prin neînstrăinarea lor catre persoane care 


49 


nu au competenta necesară, respectând dreptul de proprietate intelectuala prevazut de lege şi 


obligaţiile de tip contractual privind utilizarea instrumentului. 


XIV. CERCETARE ȘTIINȚIFICĂ ȘI VALORIFICAREA REZULTATELOR 

Standarde internaţionale 

Art. XIV.1. În cercetările lor psihologii vor căuta, pe cât posibil, să promoveze cele mai noi 
metodologii de cercetare utilizate de comunitatea psihologică internaţionala, respectând atât 
standardele de rigoare ştiinţifică cât şi standardele etice. 

Acordul de cercetare 

Art. XIV.2. Atunci când psihologii au nevoie de aprobare, din partea unei instituţii, pentru 
desfăşurarea cercetărilor, aceştia vor furniza toate datele necesare pentru acordarea aprobării 
ŞI vor avea în vedere că protocolul de cercetare să corespunda aprobărilor primite. 

Obtinerea consimțământului 

Art. XIV.3. În obţinerea consimțământului informat psihologii vor aduce la cunoştinţa 
participanţilor scopurile cercetării, durata, procedurile utilizate, riscurile, beneficiile inclusiv 
compensaţiile financiare, limitele confidenţialitaţii, dreptul oricui de a se retrage din cercetare 
şi în general toate datele pe care participanţii le solicită şi de care au nevoie pentru a-şi da 
consimțământul. În cazul în care există posibilitatea producerii unor daune şi suferințe, 
psihologii au obligaţia să o minimizeze pe cât posibil. 

Utilizarea de suport audio-video 

Art. XIV.4. Psihologii vor obține consimțământul informat de la toți participanţii la cercetare 
pentru înregistrările audio şi video, înaintea efectuării acestora, oferind garanţii că acestea vor 
fi utilizate numai într-o manieră în care identificarea nu poate produce daune celor implicaţi . 
Limitări ale informării 

Art. XIV.5. Psihologii nu vor face studii şi cercetări care implică proceduri de prezentare 
ascunsă/falsă a modelului de cercetare decât dacă alternativă de prezentare corectă nu este 
fezabilă ştiinţific sau aduce o alterare evidentă concluziilor cercetării. În acest caz, 
participanţii vor fi informaţi de utilizarea unui astfel de model de cercetare şi vor participa 
numai dacă îşi dau consimțământul, putând oricând să-şi retragă datele din cercetare. 
Cercetarea, în acest caz, poate fi derulată numai dacă nu produce suferință sau daune 
participanţilor. 

Excepţia de la consimţământ 

Art. XIV.6. Psihologii se pot dispensa în cadrul cercetărilor de consimţământul informat al 


participanţilor numai dacă (a) cercetarea nu poate produce în niciun fel daune (observaţii 

naturale, practici educaţionale sau curriculare, chestionare anonimă, cercetare de arhive) sau 
(b) este permisă de reglementări legislative. 

Persoane şi grupuri vulnerabile 

Art. XIV.7. Psihologii vor cauta să examineze etic, independent, adecvat drepturilor omului şi 
să ia toate măsurile de protecţie pentru orice cercetare ce implică grupuri vulnerabile şi/sau 
persoane cu incapacitate de a-şi da consimțământul informat, înainte de a lua decizia de a 
începe. 

Evitarea unor categorii de subiecţi 

Art. XIV.8. Psihologii nu se vor folosi de persoane cu incapacitate de a-şi da consimţământul 
în niciun studiu sau cercetare, dacă studiul sau cercetarea avută în vedere poate fi finalizată la 
fel de bine cu persoane care au capacitatea deplină de a-şi da consimţământul informat. 
Manipularea prin creşterea compensaţiilor 

Art. XIV.9. Psihologii vor evita să propună şi să acorde participanţilor la cercetare 
compensaţii financiare excesive sau alte forme de stimulente pentru participarea la cercetare 
şi care pot favoriza obținerea consimțământului, cu atât mai mult atunci când sunt evidente 
clare că există riscul producerii de suferinţă şi daune în timpul cercetării. 

Utilizarea animalelor în cercetare 

Art. XIV.10. Psihologii care utilizează animale în cercetările lor, vor evita provocarea de 
suferinţă acestora, excepţie facând cercetările care nu presupun metode invazive producătoare 
de suferinţă sau leziuni. 

Corectitudinea datelor 

Art. XIV.11. Psihologii nu au voie să prezinte date false pentru care nu au fost făcute în 
realitate măsurători. Dacă vor constata erori de prezentare a datelor sau de prelucrare a 
acestora vor face toţi paşii necesari pentru corectarea acestora, altfel vor retrage şi anula 
cercetarea. 

Plagiatul 

Art. XIV.12. Psihologii nu vor prezenta date sau rezultate din alte studii sau cercetări, ca 
aparținându-le lor. 

Abuzul de status 

Art. XIV.13. Psihologii vor fi creditaţi pentru cercetările facute cât şi pentru publicarea 
acestora numai în măsura în care aceştia au o contribuţie majoră. Astfel psihologii vor face 
disticția între autor principal al cercetării, contribuţie la cercetare, contribuţie minoră şi 
statusul sau poziţia pe care o deţine respectivul psiholog. Astfel poziția academică, titlul 


academic sau poziţia sociala sau cea de şef de departament sau manager într-o instituție nu 

conferă nimanui credit pentru o poziţie principală în cercetare, decât în măsura în care există o 
acoperire reală prin contribuţia adusă la cercetare şi nu prin statusul social sau academic. 
Transmiterea datelor 

Art. XIV.14. Atunci când există solicitări de folosire sau de verificare a datelor din partea 
unui alt cercetator decât cei implicaţi direct în cercetare, psihologii vor putea oferi datele de 
cercetare numai în măsura în care se păstrează confidenţialitatea acestor informaţii de către 
cei carora li se încredintează şi dacă există o specificare clară a modului de utilizare a 
acestora. 

Protejarea datelor 

Art. XIV.15. Psihologii vor proteja datele de cercetare, asigurându-se că acestea sunt păstrate 
în condiţii de securitate. Protocoalele de cercetare, datele de cercetare sistematizate sau cele 
deja publicate pot fi păstrate fără restricţii dar în condiţiile respectării normelor etice. 
Onestitate ştiinţifică 

Art. XIV.16. Psihologii implicaţi în evaluarea, monitorizarea, realizarea şi raportarea 
activităţilor de cercetare ştiinţifică vor manifesta imparţialitate şi obiectivitate şi vor respecta 
drepturile de proprietate intelectuală. Selecţia proiectelor de cercetare, a rezultatelor 
cercetărilor realizate pentru a fi valorificate publicistic sau practic se va face doar pe criterii 
de relevanță ştiinţifică, excluzându-se orice considerent personal sau de natură 
extraprofesionala. 

Buna conduită în cercetarea ştiinţifică 

Art. XIV.17. În activitatea de cercetare ştiinţifică psihologii vor evita ascunderea sau 
înlaturarea rezultatelor nedorite, confecţionarea de rezultate, înlocuirea rezultatelor cu date 
fictive, interpretarea deliberat distorsionată a rezultatelor şi deformarea concluziilor, plagierea 
rezultatelor sau a publicaţiilor altor autori, neatribuirea corectă a paternitaţii unei lucrări, 
nedezvăluirea conflictelor de interese, deturnarea fondurilor de cercetare, neînregistrarea 
şi/sau nestocarea rezultatelor, lipsa de obiectivitate în evaluări, nerespectarea condiţiilor de 
confidenţialitate, precum şi publicarea sau finantarea repetată a aceloraşi rezultate ca elemente 
de noutate ştiinţifică. 

Datele contradictorii, diferenţele de concepţie experimentală sau practică, diferenţele de 
interpretare a datelor, diferențele de opinie nu constituie abateri de la buna conduită în 


cercetarea ştiinţifică. 


XV. DISPOZIȚII FINALE 

Art. XV.1. Codul deontologic al profesiei de psiholog cu drept de liberă practică intră în 
vigoare odată cu aprobarea lui de către Convenţia Naţionala a Colegiului Psihologilor din 
România. 

Art. XV.2. Psihologii au responsabilitatea de a cunoaşte şi de a aplica prevederile acestui Cod. 
Orice fapte săvârşite în legătură cu profesia care contravin prevederilor prezentului Cod, 
angajează răspunderea disciplinară a psihologilor. 

Art. XV.3. Membrii Colegiului Psihologilor din România nu vor recunoaşte, ca fiind 
profesională, activitatea care este neconforma cu principiile şi standardele acestui Cod. 

Art. XV.4. Toţi psihologii vor coopera cu Comisia de Deontologie şi Disciplină a Colegiului 
Psihologilor din România, atât în supervizarea conduitelor etice cât şi în promovarea lor. 
Refuzul cooperării atrage de la sine violarea prevederilor acestui Cod şi prin urmare 
sancţionarea psihologilor în cauză în conformitate cu Codul de procedură disciplinară. 

Art. XV.5. Pentru a menţine relevantă şi actualitatea codului, acesta este revizuit de Comisia 
de Deotologie şi Disciplină a Colegiului Psihologilor din România dupa o perioadă de 4 ani 


sau atunci când situaţia o impune. 


PROCESUL DE LUARE A UNEI DECIZII ETICE 

Toate cele 3 principii şi cele 7 + 4 standarde (7 generale + 4 specifice) trebuie să fie luate în 
considerare pentru luarea unei decizii etice. Totusi există circumstanţe în care principiile etice 
vin în conflict şi nu se poate acorda aceeaşi greutate fiecarui principiu. Complexitatea 
dilemelor etice nu permite o ierarhizare fermă a principiilor. Totuşi cele 3 principii au fost 


ordonate în concordanţă cu greutatea acordată. 


Acest proces trebuie să fie unul relativ rapid, conducând spre o soluţie simplă a unei situaţii 
cu implicaţii etice. Acest lucru e simplu în cazul în care există standarde clare pentru acele 
situaţii şi nu apare niciun conflict între principii sau standarde. Pe de alta parte unele aspecte 
etice (în special cele în care apare un conflict între principii) nu se pot rezolva uşor şi necesită 


timp pentru deliberare. 


În continuare sunt prezentaţi câţiva paşi, paşii de bază în luarea unei decizii etice. 
1. Identificarea aspectelor şi practicilor relevante etic 
2. Elaborarea alternativelor posibile 
3. Analiza probabilității riscurilor şi beneficiilor de scurtă durată, de lungă durată şi a 


celor în derulare (prezente) pentru fiecare altenativă de acţiune asupra individului / 

grupului implicat şi de asemenea probabilitatea de a afecta clientul, familia sau colegii 
clientului, instituţia în care este angajat clientul, studenţii, participanţii la cercetare, 
disciplina, societatea. 

4. Alegerea celei mai bune direcţii de acţiune dupa aplicarea conştienta a principiilor şi 
standardelor acestui Cod. 

5. Evaluarea rezultatelor acţiunii alese. 

6. Asumarea responsabilitaţii pentru consecințele acţiunii, incluzând corectarea 
consecinţelor negative, dacă se poate, ori reangajarea în procesul de luare a deciziei 


dacă situaţia etică nu a fost soluţionată. 


Psihologii aflaţi într-un proces de deliberare, consumator de timp, sunt încurajați şi li se 
recomandă să se consulte cu colegii lor sau cu persoane avizate dintr-un corp de avizare a 
problemelor etice (ex. Comisia de deontologie şi disciplină a Colegiului) ce pot aduce 
obiectivitate şi clarificare în procesul de luare a deciziei. Deşi decizia direcţiei de acțiune 
aparține psihologului căutarea şi apelarea la astfel de consultări reflectă maturitate 


profesională şi o abordare etică a procesului de luare a deciziei. 


DEFINIREA TERMENILOR 

În sensul prezentului Cod urmatorii termeni se definesc astfel: 

1. Psihologul reprezintă orice persoană care este membru, asociat, absolvent afiliat, sau străin 
afiliat la CPR 

2. Clientul reprezinta o persoană, un cuplu (ca relaţie), o familie sau grup (inclusiv 
organizaţie sau comunitate) căruia i se oferă servicii psihologice din partea unui psiholog. 
Clienţii, participanţii la cercetări, studenţii şi orice alte persoane cu care psihologul vine în 
contact în timpul activităţii sale profesionale sunt independenţi dacă în mod independent au 
stabilit un contract ori şi-au dat consimţământul informat. Persoanele sunt parțial dependente 
dacă decizia contractului sau a consimţământului informat este împarțită de doua sau mai 
multe parți (ex. părinţi şi conducerea scolii, muncitori şi conducerea instituţiei, adult şi familia 
sa). Persoanele sunt considerate complet dependente dacă acestea nu pot sau pot în foarte 
mică măsură să aleaga între a primi sau nu un serviciu ori să participe la o activitate (ex. 
pacienţii care au fost involuntar în supuşi unor intervenţii psihiatrice, copiii foarte mici 
implicaţi în proiecte de cercetare). 

3. Subiect reprezintă o persoană care participa la un proiect de cercetare ştiinţifică, fie că face 


parte din grupul experimental, fie că are rol de martor. 


54 


4. Ceilalţi reprezintă orice individ sau grup cu care psihologul vine în contact în decursul 
muncii sale. Acest termen include dar nu se limitează la participanţii la cercetare; clienți în 
căutare de ajutor; studenţi; supervizori; angajaţi; colegi; patroni; a treia parte şi orice membru 
public în general. 

5. Drepturile legale ori civile reprezinta acele drepturi protejate prin lege şi recunoscute ca 
atare. 

6. Drepturile morale reprezinta drepturile fundamentele şi inalienabile ale omului care pot fi 
sau nu protejate total de legile în vigoare. Un loc aparte, ca semnificaţie, pentru psihologi îl 
ocupa spre exemplu dreptul la: egala justiție; onestitate; dezvoltarea unei intimitaţi adecvate; 
autodeterminare; libertate personala. Protejarea unor aspecte ale acestor drepturi pot implica 
practici care nu sunt conţinute sau controlate de către legile în vigoare. În plus drepturile 
morale nu se limitează la cele menţionate în această definiţie. 

7. Discriminarea reprezintă activitatea care prejudiciază ori promovează prejudecaţi cu 
privire la persoane datorita culturii acestora, naționalitaţii, etniei, culorii sau rasei, religiei, 
sexului sau orientării sexuale, statutului marital, abilităţilor fizice sau intelectuale, vârstei, 
statutului socio-economic şi oricăror alte preferinte, caracteristici personale, condiții sau 
statute. 

8. Hărţuirea sexuală include una sau ambele situaţii: (i) Utilizarea puterii ori autorităţii în 
încercarea de a forţa o persoană să se angajeze sau să tolereze activitaţi sexuale. Aici intră 
intimidarea sau forțarea pentru noncomplianţă ori promisiunea unor compensaţii sau 
recompense pentru complianţă. (ii) Angajarea în mod deliberat şi repetat în comentarii 
sexuale nesolicitate, anecdote, gesturi sau atingeri dacă aceste comportamente sunt: 
ofensatorii şi nu sunt bine primite, creează un mediu de lucru ostil ori intimidant ori se 
aşteapta să fie dăunator pentru client. 

9. Psihologia ca disciplină presupune o aplicare ştiinţifică a metodelor, cunoştintelor de 
psihologie, procedurilor şi structurărilor folosite de psihologii în orientarea activitații lor în 
relaţia cu societatea, cu membrii acesteia şi a unora faţă de alţii. 

10. Relaţia multiplă. 

O relaţie se consideră a fi multiplă şi în cazul în care: 

a. se exercită cel puţin doua roluri profesionale în raporturile cu o persoană 

b. există o relaţie profesională cu o persoană şi cel puţin o altă relaţie cu o alta persoană, dar 
care este rudă sau cunoştintă apropiată a celei dintâi. 

c. există o cunoştintă comună şi apropiată atât psihologului cât şi persoanei care beneficiază 


de suportul psihologului. 


55 


Evitarea relațiilor multiple se face în spiritul respectării principiilor prezentului Cod, pentru 


păstrarea obiectivităţii, competenţei şi eficienţei activităților desfăşurate de psihologi. 


11. Exploatarea clientului - exploatarea necunoaşterii, a lipsei de experienţă sau a stării de 


slabiciune a persoanelor vulnerabile datorită stării psihice, pentru a le determina să accepte 


servicii psihologice în condiţii prejudiciabile pentru acestea. 


Limitele psihoterapiei. Limitele psihoterapeutului. 


Aşa cum menţionam şi alte rânduri, orice psihoterapie poate fi limitată, astfel că există 


posibilitatea eşecului sau a rezultatelor parţiale. Aceste limite ale psihoterapiei pot ţine de: 


Orientarea în sine, în sensul că o orientare poate fi potrivită pentru un tip de clienţi, în 
timp ce pentru alții să fie mai potrivită o alta. De exemplu, psihanaliza este mai 
adecvată persoanelor analitice, cu un nivel înalt de inteligenţă verbală şi capacitate de 
analiză a conţinuturilor simbolice, în timp ce pentru persoanele cu un nivel scăzut sau 
mediu de inteligenţă să fie mai adecvat un tip comportamental de intervenţie. 

Timpul necesar psihoterapiei — sunt clienţi care au nevoie de un demers scurt, centrat 
pe obiectiv, cum sunt cei aflaţi în situaţii de risc sau imediat după o situaţie traumatică, 
în timp ce alții necesită intervenţii îndelungate, în funcție de ravitatea patologiei 
manifestate. 

Motivația clienţilor — este un factor foarte important în succesul terapeutic şi de aceea, 
una dintre principalele preocupări ale terapeutului trebuie sa fie verificarea şi/sau 
stimularea nivelului motivaţional al clientului său. Totuşi, sunt situaţii în care 
terapeutul nu poate acţiona, dat fiind că motivaţia clientului este extrioară, el venind la 
terapie datorită presiunii exercitate de cei din jurul său şi nu de dorinţa lui de 
schimbare sau îmbunătăţire; 

Profunzimea rănilor sale psihice, adică unele răni psihice nu se pot închide niciodată, 
aşa că obiectivele terapiei trebuie ajustate; 

Vulnerabilităţile personale ale terapeutului — un terapeut bun nu este cel care poate 
lucra cu toate categoriile de clienţi, ci cel care şi-a clarificat ariile de competenţă şi 
vulnerabilitățile şi îşi respectă abilităţile şi limitele, preocupându-se ne menţinerea sau 
restabilirea cât mai rapidă a echilibrului său psihologic în condiţiile în care traversează 


situaţii adverse de viaţă. 

Formarea în psihoterapie. 


Formarea în domeniul psihoterapiei presupune: 


Obţinerea licenţei într-un domeniu umanist: psihologie, pedagogie, asistență socială, 
psihopedagogie specială, medicină; 

Urmarea unor cursuri de specializare — pregătire teoretică şi aplicativă — într-una 
dintre şcolile de psihoterapie acreditate în ţara noastră de către Colegiul Psihologilor 
(vezi www.copsi.ro) 

În timpul formării fiecare aspirant la profesia de psihoterapeut trebuie să urmeze un 
număr de ore de psihoterapie, sau de analiză şi dezvoltare personală, în funcţie de 
orientarea psihoterapeutică în care se formează; 

De asemenea, pe măsură ce formarea avansează şi cursantul începe să achiziționeze şi 
să manifeste cunoştinţe teoretice şi practice pe care le foloseşte cu primii săi clienți 
începe şi procesul de supervizare. Supervizarea presupune ca activitatea terapeutică a 
terapeutului începător să fie evaluată şi ghidată de un terapeut cu experienţă. Această 
evaluare şi ghidare are ca scop întărirea, corectarea şi punerea în evidenţă a abilităților 
terapeutice la terapeutul începător. Personal, consider că supervizarea este binevenită, 
din când în când şi mai ales în cazurile dificile şi în cazul terapeuţilor cu experienţă, 
tocmai datorită limitelor şi vulnerabilităţilor pe care ei, ca oameni, le pot manifesta sau 


activa în unele momente, precum şi a complexității umane cu care se întâlneşte. 

